qundao/data-zh-poetry huggingface dataset:
赋得秋凉入郊墟 馆课 其二
作者：郭之奇
朝代：明
体裁：七言律诗

草际轻烟云际阴，萧萧秋望自秋吟。也知赢肃分天地，无奈登临尽古今。野意平分悲客气，时光同出达行心。何当选厉依兹节，一趁西飘扫若林。
赋得秋凉入郊墟·馆课
作者：郭之奇
朝代：明

京华不碍石泉踪，为爱秋初野外容。微变原情因雨过，轻凋林色尚云封。草芳欲怨鹈先出，露白翻思人可从。此际清怀堪四掬，未须眉爽倩西峰。草际轻烟云际阴，萧萧秋望自秋吟。也知赢肃分天地，无奈登临尽古今。野意平分悲客气，时光同出达行心。何当选厉依兹节，一趁西飘扫若林。
赋得空山正落花
作者：郭之奇
朝代：明

尝疑春梦短，时令晓魂微。初日开林影，回风动客衣。正怜红艳落，愁见绿芳肥。何事幽峰曲，能留一片飞。
赋得空床月厌人
作者：郭之奇
朝代：明

永夜虚长枕，孤衾下短帷。已愁灯久对，那许月相窥。念昔惊同梦，于今照独思。自甘形抱影，不用素娥嗤。
赋得花落梦无聊
作者：郭之奇
朝代：明

长有春来恨，真无可奈何。燕泥香未减，蝶粉腻犹多。万点随风去，残枝畏月过。相思凭寐接，魂断复因他。
赋得芳草无行径
作者：郭之奇
朝代：明

山川馀阻僻，宇宙一荒园。遂有迷离色，能铺近远痕。兔丝悬碧照，虫网飏黄昏。不向穷途返，安知屐齿存。
赋得薰风从南来·阁试
作者：郭之奇
朝代：明

熙朝长化日，昼漏午沉沉。铜羽光吹动，花阶燠气侵。奇峰飞近关，霁霭散高林。解愠朱明职，阜财圣主心。有臣迟退食，与众共披襟。自奏虞弦后，薰和尽古今。
赋得虚牖风惊梦
作者：郭之奇
朝代：明

竹室摇清影，松吹动窈岑。祇同春寂寞，能使夜凄深。久恨成终古，长愁折寸心。宁关空谷响，却令远魂沉。
赋得鸟啼春未足
作者：郭之奇
朝代：明

幽事初微许，风光欲细裁。嘤求何物至，栖择为君来。落日稀俦侣，空山但草莱。烟花谁处烂，不令此声催。
赏川茶花得行字四首
作者：郭之奇
朝代：明

一枝红艳最分明，百朵飞华欲共荣。种自峨眉传远色，光迎羯鼓动春情。嗟君有赋梅何在，念尔为玄草未成。且向芳菲同一醉，名花笔下易流声。
赠宋尔义北上访兄兼寄其兄尔孚二首
作者：郭之奇
朝代：明

轻装仍万里，一再未云艰。至性关今古，高情失水山。独怜原鹡去，空忆渚鸿还。以我良朋叹，为君游子颜。亦知官有命，吾道少逢人。时最苛廉吏，君犹念远臣。遥闻燕谷律，应得岭云身。归去黄峰北，故山不厌贫。
赠宋尔义北上访兄兼寄其兄尔孚二首·其一
作者：郭之奇
朝代：明
体裁：五言律诗

轻装仍万里，一再未云艰。至性关今古，高情失水山。独怜原鹡去，空忆渚鸿还。以我良朋叹，为君游子颜。
赠宋尔义北上访兄兼寄其兄尔孚二首·其二
作者：郭之奇
朝代：明

亦知官有命，吾道少逢人。时最苛廉吏，君犹念远臣。遥闻燕谷律，应得岭云身。归去黄峰北，故山不厌贫。
赠曹允大得假
作者：郭之奇
朝代：明
体裁：七言律诗

同此孤怀观进退，难将傲骨较方圆。繇来类族能通志，此去湖山亦比肩。别后应思今日况，岭云江月静相怜。
赠曹允大得假
作者：郭之奇
朝代：明

君名已许一时传，惟有君心数友联。同此孤怀观进退，难将傲骨较方圆。繇来类族能通志，此去湖山亦比肩。别后应思今日况，岭云江月静相怜。
赠李大生大行使出
作者：郭之奇
朝代：明

夫駪駪，牡彭彭，骆马啴啴经四方。嘉君从事多旅力，愧余偃息仍在床。此去驱驰须尽瘁，好将咨度报明王。我欲赠君无他语，惟有清梦绕邗浪。愿得隋堤传好句，时将明月寄愁杨。更愿一洒邗江水，尽洗纷纷名利场。此言赠君君自详，此味惟我与君尝。慎勿轻向他人道，应笑狂夫诗亦狂。
赠答诗十绝 其一 楼居
作者：郭之奇
朝代：明

生平少小爱楼居，自倚秦家玉未如。谁纵西风吹白露，长随落叶绕红裾。
赠答诗十绝 其七 半臂
作者：郭之奇
朝代：明

箱裙久褪石榴红，半臂初迎桂子风。已办双蛾劳綵笔，何须求凤倚焦桐。
赠答诗十绝 其三 自怜
作者：郭之奇
朝代：明

自怜十五画长眉，暗壁低头未几时。此际相逢君莫问，如今正好共箫吹。
赠答诗十绝 其九 离月
作者：郭之奇
朝代：明

昨宵离月共花阴，今日行云动碧岑。云影任随君作伴，月华留与妾当心。
赠答诗十绝 其二 长恨
作者：郭之奇
朝代：明

长恨秋风似转轮，几番吹却后来人。清宵漫倚疏桐月，云最堪怜是妾身。
赠答诗十绝 其五 暮风
作者：郭之奇
朝代：明

君言芙艳晓来佳，妾爱荷香暮入怀。晓露畏同君意竭，暮风长与妾心偕。
赠答诗十绝 其八 离弦
作者：郭之奇
朝代：明

千载琵琶一恨传，写出幽闺最可怜。此夜为君翻数曲，月明风细动离弦。
赠答诗十绝 其六 秋华
作者：郭之奇
朝代：明

郎言妾瘦比黄花，玉露凋伤莫怨嗟。赢得孤身随月照，真成薄命倚秋华。
赠答诗十绝 其十 别梦
作者：郭之奇
朝代：明

别梦馀心犹共锁，愁容何力可相开。请伊再向西风问，秋恨如今裁未裁。
赠答诗十绝 其四 幽窗
作者：郭之奇
朝代：明

荷香欲散菊初华，长与幽窗映碧纱。自得郎心同似玉，休言妾貌果如花。
赠答诗十绝·楼居
作者：郭之奇
朝代：明

生平少小爱楼居，自倚秦家玉未如。谁纵西风吹白露，长随落叶绕红裾。长恨秋风似转轮，几番吹却后来人。清宵漫倚疏桐月，云最堪怜是妾身。自怜十五画长眉，暗壁低头未几时。此际相逢君莫问，如今正好共箫吹。荷香欲散菊初华，长与幽窗映碧纱。自得郎心同似玉，休言妾貌果如花。君言芙艳晓来佳，妾爱荷香暮入怀。晓露畏同君意竭，暮风长与妾心偕。郎言妾瘦比黄花，玉露凋伤莫怨嗟。赢得孤身随月照，真成薄命倚秋华。箱裙久褪石榴红，半臂初迎桂子风。已办双蛾劳綵笔，何须求凤倚焦桐。千载琵琶一恨传，写出幽闺最可怜。此夜为君翻数曲，月明风细动离弦。昨宵离月共花阴，今日行云动碧岑。云影任随君作伴，月华留与妾当心。别梦馀心犹共锁，愁容何力可相开。请伊再向西风问，秋恨如今裁未裁。
赠陈子仪中翰使出
作者：郭之奇
朝代：明

朝来燕影向南翔，看君马首亦同方。与君二载同舍客，漳潮咫尺未殊乡。不谓离群今日意，忽因黯淡暮春肠。春肠百结难相赠，凭兹春色送君行。此去湖山春未尽，扁舟恣意水中央。千条弱絮诗人料，十里娇红西子妆。逐日惟邮溪山好，迢迢或恐岁月忘。未知应接何时暇，但有新篇即贮囊。陇头春老还相寄，莫待秋风怨阻长。
赠陈子仪中翰奉使南归
作者：郭之奇
朝代：明

皇华使者束轻装，谁奏骊歌四牡旁。二载相依同舍客，漳潮咫尺未殊乡。不谓离群今日意，忽因黯淡暮春肠。春肠百结难相赠，春色犹堪问一方。此去湖西春未尽，扁舟宛在湖中央。千条弱柳垂朝碧，十里娇荷动午光。游人但撷诗人料，西湖仍为西子妆。千杯渌酒应时有，一曲清歌何可当。我亦思归魂梦逐，愿随烟景继途长。凭君留取春湖色，莫令秋葭结露霜。
赠陈尔新得假时余亦赋归
作者：郭之奇
朝代：明
体裁：五言排律

黄虞不可作，宇宙日陵偷。万事趋墦垄，一官等舍邮。聚讼争睚眦，连群竞践蹂。世道交相丧，乾坤孰共救。未能分纠结，何以已戈矛。角弓生永叹，伐木动殷忧。遇子当辰岁，交君乃一周。二三孚结契，朝夕静图谋。旷怀深激慨，真性每绸缪。始识三吴俊，能空四海俦。才华当代选，肝胆古人求。相砥同偲切，未遑问悔尤。安知清见玷，聿尔介招仇。感彼途多涩，披余意弥周。谁能甘汶汶，聊复偕繇繇。昭雪蒙皇鉴，徘徊因友留。回首东方远，兴言南木樛。登堂期八拜，载酒问扁舟。行矣多旃勉，怀哉远喔咻。心胸匪石转，名利总毛輶。从此分携后，有言凭信脩。
赠陈尔新得假时余亦赋归
作者：郭之奇
朝代：明

黄虞不可作，宇宙日陵偷。万事趋墦垄，一官等舍邮。谁将忠孝意，为答圣明酬。聚讼争睚眦，连群竞践蹂。薨薨呼雁骛，泛泛逐蝤蛑。世道交相丧，乾坤孰共救。未能分纠结，何以已戈矛。宦海方无畔，友谊亦鲜投。角弓生永叹，伐木动殷忧。遇子当辰岁，交君乃一周。二三孚结契，朝夕静图谋。追琢天人学，盱衡今古筹。旷怀深激慨，真性每绸缪。始识三吴俊，能空四海俦。才华当代选，肝胆古人求。相砥同偲切，未遑问悔尤。安知清见玷，聿尔介招仇。感彼途多涩，披余意弥周。谁能甘汶汶，聊复偕繇繇。昭雪蒙皇鉴，徘徊因友留。归与方起兴，游子共添愁。回首东方远，兴言南木樛。此怀今日共，兹意别来抽。暂握都门夏，相要湖水秋。登堂期八拜，载酒问扁舟。客绪为家迫，朋情以别裒。凄其江月冷，缅邈岭云悠。行矣多旃勉，怀哉远喔咻。心胸匪石转，名利总毛輶。从此分携后，有言凭信脩。
走笔向宋尔孚乞绛桃
作者：郭之奇
朝代：明

耽花成癖况当春，频向东风觅故人。闻说绛桃三月放，芳园可许一枝新。
走笔向宋尔孚乞绛桃一种
作者：郭之奇
朝代：明

庭花数种聊当春，不尽春容春笑人。漫想河阳千树色，敢希溪曲一枝新。
赵公鼎
作者：郭之奇
朝代：明

九死馀生莫自怜，当年三策岂徒然。到头崛强成兹老，谁首中兴数此贤。恨不先时知桧卖，敢从他日问身全。白云片鹤相逢地，箕尾遥骑独在天。
趋燕在即值儒美有五羊之行驰书言别诗以复之
作者：郭之奇
朝代：明

衡心十载日相求，相视相期物外游。忽听羊峰催折屐，空馀鳄渚忆同舟。岭梅落尽劳乡梦，江杏开时结旅愁。两地云天堪一泪，春风万里倍离忧。
趋署回闭户有所思
作者：郭之奇
朝代：明

兰署潇然独论文，公馀闭户似离群。官惟宾客言相与，心及乡邦梦已分。溟海秋澄千里月，罗浮春发百峰云。玄思一息堪来往，今古馀情付落曛。
踏莎行·登楼望紫峰
作者：郭之奇
朝代：明
体裁：词

烟浸眉头，春深眼底。山容破雨明如水。遥怜□树秀深峰，满城光艳难相拟。鸟去还来，云飞复止。□曾更上穷千里。忘言独对忽移时，夕阳宵月信堪喜。
车中即事五首 其一 朝夕
作者：郭之奇
朝代：明

计日尘容惯客，沿堤柳色迷天。朝暾马右分旭，夕照襟西送烟。
车中即事五首 其三 南北
作者：郭之奇
朝代：明

野旷青天作幕，烟深白日游丝。南车北马何极，春草秋花共驰。
车中即事五首 其二 晓夜
作者：郭之奇
朝代：明

鸡逐晓风唤客，鸟衔夜月窥人。便寻家梦能几，况复醒来不真。
车中即事五首 其五 闻问
作者：郭之奇
朝代：明

所以随缘得句，频因触物关思。愁闻我马嘶激，若问傍人那知。
车中即事五首 其四 西东
作者：郭之奇
朝代：明

拭目云飞在阙，惊心鸟语归林。谁云西向真乐，还忆东山卧深。
车中即事五首·朝夕
作者：郭之奇
朝代：明

计日尘容惯客，沿堤柳色迷天。朝暾马右分旭，夕照襟西送烟。鸡逐晓风唤客，鸟衔夜月窥人。便寻家梦能几，况复醒来不真。野旷青天作幕，烟深白日游丝。南车北马何极，春草秋花共驰。拭目云飞在阙，惊心鸟语归林。谁云西向真乐，还忆东山卧深。所以随缘得句，频因触物关思。愁闻我马嘶激，若问傍人那知。
车中即见四首 其一 虹影
作者：郭之奇
朝代：明

虹桥天际远，影落晚霞明。风卷垂幽谷，依稀饮涧生。
车中即见四首 其三 自顾
作者：郭之奇
朝代：明

晴空无一碍，云鸟结霄邻。自顾劳劳者，独驱马足尘。
车中即见四首 其二 雁沙
作者：郭之奇
朝代：明

沙平浮野阔，雁影应其清。瀚塞今初乳，何时霄羽横。
车中即见四首 其四 双窥
作者：郭之奇
朝代：明

独鸟依深树，孤云出远山。双窥车马次，何客最烟颜。
车中即见四首·虹影
作者：郭之奇
朝代：明

虹桥天际远，影落晚霞明。风卷垂幽谷，依稀饮涧生。沙平浮野阔，雁影应其清。瀚塞今初乳，何时霄羽横。晴空无一碍，云鸟结霄邻。自顾劳劳者，独驱马足尘。独鸟依深树，孤云出远山。双窥车马次，何客最烟颜。
车中望最高峰
作者：郭之奇
朝代：明

征车偃蹇出松林，望入云丛最顶岑。为问三千三百六，可容一步一孤吟。
辋川画意·王维
作者：郭之奇
朝代：明

竹岭分朝翠，兰柴闭夕阴。鸟鸣春涧黑，人啸月林深。
辛未春溯洄彭蠡晓望漫怀
作者：郭之奇
朝代：明

一枕渡匡庐，湖山夜容舒。水净霞明清晓望，晔晔紫芝育育鱼。桃花浪暖三月候，杨柳风前五更馀。有美一人来踽踽，折柳攀花情半吐。临流蹀躞倚新妆，一水依依遥数武。数武终难亲，微衷不可陈。无缘相邂逅，有意同束薪。波郎销远魄，青娥蹙素颦。天台已路阻，武陵孰为津。念此犹如梦中梦，流声岸色舟相送。扁舟离人奈若何，波光漠漠馀清弄，胡雁朝飞一湖泓。鹧鸪晓啼千山雾，胡雁为惊沙朔霜，飘荡河洲倦北翔。鹧鸪繇来怀南土，焦焦戢羽日思乡。乡思愁绝不堪见，悽肝摧尽断柔肠。可奈人归春既老，春老人归程复长。远游悲俗真何事，小隐东山薄可偿。长锁寸心依岭海，孤垂两足濯沧浪。高卧寒岩或起坐，白云随缘相右左。东壁金松西园花，春草池塘夏秋果。此地安可无主人，苍生之济不须我。
辞春送月
作者：郭之奇
朝代：明

惊风过雨欲黄昏，窈室空劳物象喧。忽使禽忙交傍屋，颇疑龙战共倾盆。摩云顶上飘愁思，垂露崖边滴翠痕。寂寂羁人心眼外，辞春送月两销魂。
辞筵独坐漫柬诸子
作者：郭之奇
朝代：明

偶作辞筵客，堪疑惯酒人。阶庭贪暑退，冠履畏烦真。子夜花留梦，深宵月在邻。此怀应似雪，所思欲成春。
过上杭陈扆六相招夜集自述两令坎壈事诗以慰之兼志别悰
作者：郭之奇
朝代：明

频年离索感，偶对语飘零。已见君头白，犹求世眼青。可怜逢故识，仍使叹晨星。夜尽倾前绪，游人驻马听。君归竭俸钱，杯酒客心怜。此地青山色，当年塞北烟。不因时坎壈，谁与日林泉。感昔姑相慰，离悰倍黯然。
过上杭陈扆六相招夜集自述两令坎壈事诗以慰之兼志别悰·其一
作者：郭之奇
朝代：明

频年离索感，偶对语飘零。已见君头白，犹求世眼青。可怜逢故识，仍使叹晨星。夜尽倾前绪，游人驻马听。
过上杭陈扆六相招夜集自述两令坎壈事诗以慰之兼志别悰·其二
作者：郭之奇
朝代：明

君归竭俸钱，杯酒客心怜。此地青山色，当年塞北烟。不因时坎壈，谁与日林泉。感昔姑相慰，离悰倍黯然。
过丰城剑江二首
作者：郭之奇
朝代：明

剑光何德烛天河，已没平津又若何。神物终非人世玩，江充长与万年磨。江来万里独何求，剑去千年不可留。夜半霜华生月色，还疑精气逐舟浮。
过丰城剑江二首·其一
作者：郭之奇
朝代：明

剑光何德烛天河，已没平津又若何。神物终非人世玩，江充长与万年磨。
过丰城剑江二首·其二
作者：郭之奇
朝代：明

江来万里独何求，剑去千年不可留。夜半霜华生月色，还疑精气逐舟浮。
过临川见张受先明府共商今古有怀
作者：郭之奇
朝代：明
体裁：古风

兴来不妨高自位，须知立位先立身。祇今词苑求卑密，此间不可无余疏。疏怀久矣独踽踽，是日逢君欣欲舞。相期兹情力持今，岂曰区区孤尚古。
过临川见张受先明府共商今古有怀
作者：郭之奇
朝代：明

未信今人非古人，今人视古当更真。兴来不妨高自位，须知立位先立身。我亦此身惧靡立，赖君接引方孜伋。与君性命图初终，宁独气声同呼吸。祇今吏治疾奔趋，此间不可无君徐。祇今词苑求卑密，此间不可无余疏。疏怀久矣独踽踽，是日逢君欣欲舞。相期兹情力持今，岂曰区区孤尚古。
过临清何洁卿民部招同赞伯署中园集
作者：郭之奇
朝代：明

浥露思园竹，开樽有故人。时危秋兴浅，夜静酒谈真。戏谑无拘客，醉醒共远身。别来醇意满，不必向君陈。
过安庆柬方肃之
作者：郭之奇
朝代：明

休沐归宁恰后先，岭南江北雨云渊。玉堂清梦知同切，湖海相思忍独怜。稍喜鸣莺迁谷日，忽忘小草出山年。迩来东观开新局，何事离群守旧玄。
过峡江悼自从叔二绝
作者：郭之奇
朝代：明

当年江峡醉扁舟，击楫同歌万里流。三载家山人物变，不堪此地独回头。云满长江雨满舟，悲予不但泪添流。死生既隔山河异，他日归看宿草头。
过峡江悼自从叔二绝·其一
作者：郭之奇
朝代：明

当年江峡醉扁舟，击楫同歌万里流。三载家山人物变，不堪此地独回头。
过峡江悼自从叔二绝·其二
作者：郭之奇
朝代：明

云满长江雨满舟，悲予不但泪添流。死生既隔山河异，他日归看宿草头。
过庐山绝句
作者：郭之奇
朝代：明

欲识庐山真面难，先从芳麓见髀髋。五老云中银汉落，香炉雪后紫烟寒。
过彭泽口号
作者：郭之奇
朝代：明

苍茫鼓泽口，陶公今在么。解带三朝事，清风万古多。我来空怀曩，归去词可歌。长叹流洄客，七载五相过。
过桃山岳武穆庙
作者：郭之奇
朝代：明

越水残肤旧已寻，徐山祠庙此相临。循途未敢趋风谒，感昔难将涕雨禁。父老遮边当日话，冤臣下圄片时心。寻常一死关夷夏，不尽孤丹泪古今。
过桃山岳武穆祠愤感再成
作者：郭之奇
朝代：明

忠以冤馀愤，冤奇愤莫寻。杀臣君不意，报国子同心。血泪金牌湿，丹铭涅背深。身亡和计就，悬眼恨留今。
过永定关
作者：郭之奇
朝代：明

去涧依依鳄渚潨，来云早向凤山蒙。乡关暌隔兹方始，仆马瘏痡此曷终。身陟闽峰高最处，眼看潮海近无中。纵然回首空肠断，蜷局悲怀随地同。
过汀岭
作者：郭之奇
朝代：明

淩晨策路向苍冥，松霭飞烟露草零。晓色初迎千涧白，征衣遥拂万峰青。水方划地分江海，山复摩穹别赣汀。安得身如赤熛怒，南天长有白云扃。
过汀岭漫望志感
作者：郭之奇
朝代：明

陟彼高岗望眼直，倚軨四顾山如织。连空走野入苍冥，东赣西汀青未息。秋风远逐游人来，朝朝吹入秋山侧。崭溪崩壑相割劘，万木千林同黯塞。玉露凋残梧桂枝，白云泛滥烟萝色。惊心芳树半沉藏，刺眼荆榛方自得。其中巉绝称隘岭，憭慄初登情孔亟。嵚岑怪石向人倾，烦挐交丛横马臆。櫹椮忽动百禽呼，寂寞寒蝉深且默。低佪转倏欲淫颜，白日荒荒当午匿。就中秀谷数青松，垂阴曲岫孤特特。独怜托根官路傍，樵牧无知恣残贼。斤斧馀痕成瘀伤，令我抚摩泪沾轼。沉吟此地策疲驱，偃蹇诸峰斜照昃。薄暮巃嵷山绪黑，山途未可长迷惑。归去来些故山识，远山悲气孰终极。
过清江晤陈建侯主簿走笔书赠
作者：郭之奇
朝代：明

垂白西江簿，当年南岭英。知君能自勖，逢世少同声。淹泊斯文色，蹉跎此宦情。但存高士节，尚得古人名。
过皂口舟为巨石顶碎赖前舟回救得脱
作者：郭之奇
朝代：明

水意分下上，故以诸滩级。谁驱蜀道难，尽使章江拾。云向石头生，山从波面立。？崒破微痕，呀吭留众褶。摆浪出孤篷，逆行势转涩。弱缆助群篙，咫尺难相及。得失须臾事，参差介于粒。汹若动我前，方与奔湍揖。稍忧众力疲，所畏崩流絷。森森百剑铓，左右倾棱楫。岂知伏莽浮，惊涛自中入。俯观得巨礧，颇怪舟如笠。颠沛且何为，呼号情所急。一苇自南来，危魂聊粗集。三叹此洄从，艰险胡多袭。恐惧不须辞，愁闻舟子泣。
过皂口舟为巨石顶碎赖前舟回救得脱
作者：郭之奇
朝代：明
体裁：古风

水意分下上，故以诸滩级。谁驱蜀道难，尽使章江拾。云向石头生，山从波面立。�崒破微痕，呀吭留众褶。摆浪出孤篷，逆行势转涩。弱缆助群篙，咫尺难相及。得失须臾事，参差介于粒。汹若动我前，方与奔湍揖。稍忧众力疲，所畏崩流絷。森森百剑铓，左右倾棱楫。岂知伏莽浮，惊涛自中入。俯观得巨礧，颇怪舟如笠。颠沛且何为，呼号情所急。一苇自南来，危魂聊粗集。三叹此洄从，艰险胡多袭。恐惧不须辞，愁闻舟子泣。
过皂口舟为巨石顶碎赖前舟回救得脱诗以纪厄
作者：郭之奇
朝代：明

水意分下上，故以诸滩级。积雨巨其澜，错石伏波蛰。千叶溯蹶奔，参差介于粒。泱若动我前，方与奇观揖。造次生怪呼，飞湍顶舟立。百篙难一施，循循如有絷。惊视激流侵，汹涌足中入。礧礧巨石胶，以舟作之笠。舟人竞愕眩，传号去舟急。漂零借一刀，危魂聊粗翕。三叹此洄从，艰险何多集。岂为破釜沉，抑师下水袭。浩浩发长歌，羞作儿女歙。恐惧吾所甘，愁闻舟子泣。
过石钟绝句
作者：郭之奇
朝代：明

天地同和大乐流，水山依律间镛銶。清朝洗耳求清奏，肯让苏髯夜半舟。
过细柳营
作者：郭之奇
朝代：明

柳弱阵则坚，军容见诸此。转令弱者坚，将略因可视。孙武鼓妇人，水火咸可使。淮阴将多多，还能驱背水。治军亦何常，一风拂柳耳。俄作步伐观，所向必齐止。俄作临敌思，所前必披靡。令寂闻行声，进退随麾指。宛彼大块吹，枯荣肃以起。云雷动其驰，一气奔远迩。所重心力同，不但军礼始。军礼传于今，谁非介胄拟。权贵慑其心，何必誇天子。风鹤预闻声，全壁安足恃。卓哉坚卧人，当年别有以。试观棘灞中，纷纷儿戏是。
过细柳营
作者：郭之奇
朝代：明

细柳名传汉尉时，于今柳色戟须眉。连旌自令风云合，坚壁宁誇介胄奇。一日师中军礼见，千秋阃外将权知。我来吊古方徐辔，天子当年不敢驰。
过细柳营
作者：郭之奇
朝代：明

细柳名归重厚儿，棘门霸上尔何为。备胡但有将军令，开壁宁誇介胄仪。此日徐行观戒约，他时坚卧识旌旗。祇今按辔过前垒，天子当年不敢驰。
过赣关
作者：郭之奇
朝代：明

夹峦奔百川，岩壑欹相釱。萦盘趁舟来，此地微豁泰。水乡裾麓阴，山城襟流濑。长桥闭两关，千桅凑一带。商贾自乐公，滴涓轮汪濊。远方沐宽仁，朝家明无外。禦暴别有心，区区宁计会。相彼形势冲，四藩此为最。祇今潢池兵，纠纷绿林旆。比年图扑灭，兵威未全赖。井邑岁萧条，狂奴时狡狯。守土空瞿瞿，居行同永慨。余亦远游人，局蹐如之奈。极目舟车途，肠断岭云霭。
过赣关
作者：郭之奇
朝代：明

舍棹就前峰，停桡依急濑。举目望巍城，倒影如悬盖。东西画二流，千桅聚一带。奔溪忽罢行，飞烟日可绘。先王措不倾，必求当要害。相彼粤闽冲，形势此为最。为关别有心，区区宁计会。未闻惟正供，独烦中饱嘅。堂堂半刺客，岂复称牙侩。我欲副其求，赠以青山霭。谁能捐有馀，稍足医无赖。莫使望乡人，神飞东岭外。
过赣关见民舟阻隔有感
作者：郭之奇
朝代：明

疲篙力尽出危湍，几度魂销却望寒。稍得安流堪下楫，官家何事又重阑。
过邯郸口号六首
作者：郭之奇
朝代：明

世事浮云那足猜，名根浸骨去还来。邯郸莫用前时枕，几岁频从梦里回。漫道玄关不待人，潇然独善竟何邻。千言牛背传关尹，今古人心始谷神。若使仙群少异才，云谣玉牒久尘埃。顽仙百辈名山卧，天地玄文何代开。已知百岁苦无多，未解仙途数几何。一日人间真七世，便同元会亦飞梳。今古终归必尽身，眼前为假便为真。乾坤别有黄粱境，祇恐神仙亦梦人。茫茫羲驭亿千年，驻景何人出世缘。非我尽迷生死地，于君欲问后先天。
过邯郸口号六首·其一
作者：郭之奇
朝代：明

世事浮云那足猜，名根浸骨去还来。邯郸莫用前时枕，几岁频从梦里回。
过邯郸口号六首·其三
作者：郭之奇
朝代：明

若使仙群少异才，云谣玉牒久尘埃。顽仙百辈名山卧，天地玄文何代开。
过邯郸口号六首·其二
作者：郭之奇
朝代：明

漫道玄关不待人，潇然独善竟何邻。千言牛背传关尹，今古人心始谷神。
过邯郸口号六首·其五
作者：郭之奇
朝代：明

今古终归必尽身，眼前为假便为真。乾坤别有黄粱境，祇恐神仙亦梦人。
过邯郸口号六首·其六
作者：郭之奇
朝代：明

茫茫羲驭亿千年，驻景何人出世缘。非我尽迷生死地，于君欲问后先天。
过邯郸口号六首·其四
作者：郭之奇
朝代：明

已知百岁苦无多，未解仙途数几何。一日人间真七世，便同元会亦飞梳。
过鄱湖望庐山因作湖山吟时庚辰春王十一日也
作者：郭之奇
朝代：明

自有庐山岁几千，鄱湖相对是何年。自有湖山初见我，一十四载九洄沿。每从南极瞻五老，及到西江望比肩。芙蓉削出珠玑口，银河倒泻香炉烟。九叠苍屏空杳杳，千寻瀑布亦溅溅。阴阳此际藏真宰，流峙分形俱后天。天生名山必有配，高广依稀二者传。非山莫与湖吐噏，非湖孰任山蜿蜒。雨后洪泉飞洒落，秋来惊浪恣腾骞。澄流舒卷如涘滴，芳麓沉浮但浣湔。不向湖情窥浩漠，安知山德备泓渊。湖山阅人亦有数，何人独领湖山全。百里舟行异横侧，多年望眼破拘挛。空灵一气开昏晓，幽光百道变黄玄。随意犹能招俯仰，息心或可尽中边。及此方求江汉始，因之欲向斗星连。耳目今朝如是耳，湖山万古自悠然。
过采石吊李白墓
作者：郭之奇
朝代：明

苍松渺渺谪仙坟，采石矶头草木芬。此地江山空识李，唐朝内外不容君。词林气魄青莲重，诗酒风流白水分。闻道骑鲸非复是，春峰箕尾伫遥氛。
过采石吊李白墓四首 其一 一快其遇知章也
作者：郭之奇
朝代：明

英豪相视一杯中，笑向金銮顾紫宫。貂作当年知己具，靴留千载侍臣风。
过采石吊李白墓四首 其三 一伤其以诗见弃而快其才也
作者：郭之奇
朝代：明

金笺捧出庆池章，落羽翻辞銮殿旁。供奉清班能几日，风骚不尽古今场。
过采石吊李白墓四首 其二 一伤其厄力士也
作者：郭之奇
朝代：明

赋就调羹动主知，歌成酌酒感妃辞。无端宿醉双靴落，故令新妆一语疑。
过采石吊李白墓四首 其四 一快其以酒相忘而伤其志也
作者：郭之奇
朝代：明

主恩朋意两殊遭，知遇无缘答寸毫。只为宫阉多气色，故藏名姓入醇醪。
过采石吊李白墓四首·一快其遇知章也
作者：郭之奇
朝代：明

英豪相视一杯中，笑向金銮顾紫宫。貂作当年知己具，靴留千载侍臣风。赋就调羹动主知，歌成酌酒感妃辞。无端宿醉双靴落，故令新妆一语疑。金笺捧出庆池章，落羽翻辞銮殿旁。供奉清班能几日，风骚不尽古今场。主恩朋意两殊遭，知遇无缘答寸毫。只为宫阉多气色，故藏名姓入醇醪。
过钓台
作者：郭之奇
朝代：明

我闻富春叟，名悬霄汉端。身避云台选，心依水石寒。玄纁尔何物，纷纷动泽兰。物色徒相访，结念本如磐。浮云山外出，客星座上看。加腹寻常事，那使天象干。人生各有志，助理亦非难。举目视周党，犹能薄一官。以兹长叹息，振衣还故峦。试看马革裹，何似羊裘安。滹沱意未报，回溪翼几残。祇今千馀载，惟传七星滩。晓日临苍碧，秋烟拂钓竿。清风不可见，玉露洒朝澜。
过隘岭
作者：郭之奇
朝代：明

连峰称隘岭，仄径俯汀山。晓日开林杪，晴烟入岫弯。羊肠三十里，鸟道百重间。叹息云深处，终成孔道颜。
迎春
作者：郭之奇
朝代：明

乡心撩乱入春先，客里从春六度然。历历风云同记睹，悠悠日月异周旋。销磨旅腊增梅恨，倾盖京华问柳缘。蚤晚烟光人世满，不知绮语向谁传。
迎春晓占
作者：郭之奇
朝代：明

澄湖舒夜色，微雨蔼朝情。东风乍相过，流莺忽送声。
迎薰有所思
作者：郭之奇
朝代：明

万叶风从一叶生，一峰云散百峰明。幽人几对前峰色，暑鸟音藏密叶声。清朝露发当门立，渐午空庭炎气急。薰兮何来复何迟，快哉于此速相及。心知解愠万人同，况我偏宜入抱风。红荷紫蕙无由见，欲就遥芳赖此通。苍汀杜若多容与，几度蒸蘅香郁阻。但能解佩莫然疑，不俟相逢心嘿许。
返照
作者：郭之奇
朝代：明

雨过青山暮，行云湿尚飞。忽开峰外日，返照及征衣。
连日苦雨讯杨承之
作者：郭之奇
朝代：明

一天云雨如织，尺地往还各疏。折角先生不出，草玄夫子何如。
连日风雨诗以散之
作者：郭之奇
朝代：明

腊在春潜至，微雨散春醪。霜林回气色，烟草润肤毛。漏意无梅柳，铺华绝李桃。勾芒初振辔，邹管助云璈。已知寒谷内，呼阳日怒号。万物相迎如，群芳岂惮劳。且言居世者，谁不愿春遭。春云动百台，春雨亦仁膏。夏日毋多畏，秋风莫怨骚。但留春德在，安能久郁陶。羁人虽寂寂，虚牖任颾颾。春光归静几，春思满霜毫。
连朝如晦廿四早风平舟发披衣起望山月随人矣
作者：郭之奇
朝代：明

解缆声闻促晓看，梦回波色静长干。浦云半捲川光溢，山月初悬棹影跚。不有澌流连晚涨，谁冲积气壮春澜。劳劳纵目孤相问，风雨过馀薄自宽。
连近城自端水寄书言别诗以答之
作者：郭之奇
朝代：明

人亦有言松有林，与君同异共苔岑。未题处士生前墓，谁识黄冠死后心。两地幽峰初削玉，一溪烟水变飞阴。独凭此意相余尔，东岭西江自古今。
连通纪叙命纪
作者：郭之奇
朝代：明

八十三君，太古如一。始作圣人，以同天秩。
连雨未息即见漫成
作者：郭之奇
朝代：明

高轩当雨岫，氛霭望中盈。湿鸟频舒翅，风松共落声。奔泉千壑竞，涨海一潮平。幽事凭谁说，群蛙莫漫鸣。
追和元诚拊髀思颇牧之作
作者：郭之奇
朝代：明

汉主忧匈奴，每饭意钜鹿。冯郎垂白首，犹能语推毂。不知今魏尚，宁问古颇牧。文吏操法绳，而无宽大目。漫有拊髀思，谁削功首牍。千载听其言，壮士多颦蹙。当日共花砖，此语曾追录。何当阃外事，长寄书生腹。喜峰动胡尘，盈庭方肉朒。内虚邦政堂，外少登坛宿。忽见金与刘，慷慨螭阶伏。人目二痴儒，帝命无更仆。金子监内军，君实司戎轴。一军惊韩信，二快闻鲁肃。遂携忠愤麾，往当遵永镞。一朝酬主恩，四海环相哭。是时我山居，遥传罢朝粥。未获信陵车，空念蒲胥辐。岂忘开路心，永念金台筑。嗟君发轫初，矢志在沟渎。何必据鞍人，此意千秋独。男儿愧手中，安能死岩谷。
追和张曲江感遇诗步韵四首
作者：郭之奇
朝代：明

俨若先贤对，悠然江夜清。故因流水意，忽动高山情。乡国垂光气，史籍熠玄精。素怀私淑志，抚此尚愚诚。美人宅遐方，未繇承恩顾。常忧颜色衰，时将萱草树。自沐君王宠，翻深入宫惧。矧复炫好修，能无群小恶。所以琴瑟欢，千古欣相慕。立贤贵无方，以方贤不得。谁识岭南英，皇图赖羽翼。风度唐独推，文学今无色。五百馀岁间，巍然二斗极。如余生非远，胡为空太息。大鹏飞九万，鹪鹩巢一枝。所以古名世，发愤视其为。矧兹壮行日，云何不信斯。龙见先试跃，位立求可知。审此后先一，宁悲南北岐。
追和张曲江感遇诗步韵四首·其一
作者：郭之奇
朝代：明

俨若先贤对，悠然江夜清。故因流水意，忽动高山情。乡国垂光气，史籍熠玄精。素怀私淑志，抚此尚愚诚。
追和张曲江感遇诗步韵四首·其三
作者：郭之奇
朝代：明

立贤贵无方，以方贤不得。谁识岭南英，皇图赖羽翼。风度唐独推，文学今无色。五百馀岁间，巍然二斗极。如余生非远，胡为空太息。
追和张曲江感遇诗步韵四首·其二
作者：郭之奇
朝代：明

美人宅遐方，未繇承恩顾。常忧颜色衰，时将萱草树。自沐君王宠，翻深入宫惧。矧复炫好修，能无群小恶。所以琴瑟欢，千古欣相慕。
追和张曲江感遇诗步韵四首·其四
作者：郭之奇
朝代：明

大鹏飞九万，鹪鹩巢一枝。所以古名世，发愤视其为。矧兹壮行日，云何不信斯。龙见先试跃，位立求可知。审此后先一，宁悲南北岐。
追昔
作者：郭之奇
朝代：明

嗛嗛为膏，亦愧颐朵。戋戋微名，亦劳轗轲。追昔念为，历世真左。谓影如形，望人于我。茫茫众生，不皆祝蠃。参差岐途，毫釐福祸。时密性疏，道迂行惰。异气同居，焉不受簸。屈志交游，姑获面可。譬彼方舟，未知楫柁。问讯风波，安救覆坠。永言念兹，惕然中火。
追用刘司马阁试诗韵
作者：郭之奇
朝代：明

不因胡儿骄，何人思颇牧。烈士守寸丹，肝胆肯庸碌。许国亦无多，刚肠不任束。慨然请长缨，矢以忠怀逐。宛转泪挥军，须臾脑涂足。一朝酬主恩，四海环相哭。月自玉关悠，风向剑门谡。为照不磨心，还吹未瞑目。男儿志裹尸，安能死岩谷。
退之气魄
作者：郭之奇
朝代：明

一封抗佛骨，默祝开衡云。却飞潮海檄，暴鳄徙纷纷。
送何香山师相
作者：郭之奇
朝代：明

丘梁绝代睹，名业与公巍。十载师臣席，三年论道扉。硕肤明逊节，宠利戒深讥。龙德当渊跃，虎争下殿归。人嗟风度远，我念雪门违。斗极于南是，凉雱自北非。星轺初夕发，明主久宵衣。屈指东居日，悲心俟渚飞。
送冯尔韬明府报最
作者：郭之奇
朝代：明

惟别见交情，而今以貌标。古人意中期，伊何外所矫。少小怀素心，壮游独踽佻。肝胆乍披君，此义日相皦。审君悉愚诚，微尚无弗昭。恺沐仁风驰，应惭莫之佋。逐寇扫千妖，赈饥生万殍。凡此持两端，口碑人意表。余也日追随，鲜敢非公扰。言笑借诗文，酣呼穆清醥。有时共唏嘘，忧时同悄悄。每忆雨风夕，连吟促鸡晓。俄然成此别，缅绪曷能藐。此别况复秋，祖道寒烟绕。霓骖遂莫攀，日与帝乡绕。颜色榕江留，归梦湖心杳。征云逐长安，皇路日缥缈。行矣慎纶经，勋节咸兹肇。赠君徒以言，羞为今人眺。空馀千古心，离月今宵皎。
送冯留仙备兵苏松
作者：郭之奇
朝代：明

三秋雁影看朝移，昨夜骊声忽助悲。纵使心同肩自比，骤然膺牉背先知。因今惜别倾前绪，以后相酬但久期。眼望东南揆奋日，思君樽俎尚能之。
送吴斯椒明府报最
作者：郭之奇
朝代：明

世辙久称劳，斯人为共挽。所赖素心朋，同与驱重远。投分审关缘，交君遂云晚。盟性入千秋，惟君司其键。还忆燕都游，须眉淡复婉。一自宰吾乡，清风日以焜。时闻单父琴，邻邦尚宛宛。独笑懒如余，咫尺艰往返。盈盈水中央，莫能一朝噂。不恃形骸略，几于肝胆遁。乃当报政期，欲别缅中悃。行矣逐霜车，咨谋告君本。明知举最后，东平劝思阮。眷恋故人情，因之沥所恳。相期匪躬故，祖道歌蹇蹇。
送林紫涛巡按宣大三首
作者：郭之奇
朝代：明

自向天涯比德邻，相看宦海异今人。非缘寡合联心迹，似倍文交结道神。目极云鸿伤两地，情先谷鸟恋馀春。忘君持斧思投辖，未了深言欲具陈。霜简淩春出帝京，西人翘北指云旌。天连毕尾分躔野，地界华夷合使星。自古岩关须命世，因君毅骨静骄兵。便使乌台归画阁，祇今龙塞望烟清。大梁兵气下狼墩，小丑凭陵杂雁门。惯帅虚传李牧野，夸生漫议赵充屯。乌云结势迎骢马，玉帐随身出绣幡。送子不须秦策赠，凭君铁面驭驹辕。
送林紫涛巡按宣大三首·其一
作者：郭之奇
朝代：明

自向天涯比德邻，相看宦海异今人。非缘寡合联心迹，似倍文交结道神。目极云鸿伤两地，情先谷鸟恋馀春。忘君持斧思投辖，未了深言欲具陈。
送林紫涛巡按宣大三首·其三
作者：郭之奇
朝代：明

大梁兵气下狼墩，小丑凭陵杂雁门。惯帅虚传李牧野，夸生漫议赵充屯。乌云结势迎骢马，玉帐随身出绣幡。送子不须秦策赠，凭君铁面驭驹辕。
送林紫涛巡按宣大三首·其二
作者：郭之奇
朝代：明

霜简淩春出帝京，西人翘北指云旌。天连毕尾分躔野，地界华夷合使星。自古岩关须命世，因君毅骨静骄兵。便使乌台归画阁，祇今龙塞望烟清。
送澄海令吴斯椒北观斯椒专以文章诱士不任刑政作三十韵诗宠之且以劝之
作者：郭之奇
朝代：明

古人不可见，循吏亦已远。试为左右容，阿墨何相反。陵迟叔季日，毁誉俱混混。岂不贵循良，谁甘露愊悃。岁计或有馀，背憎多朝噂。是以巧宦情，趋末不趋本。时心日竞驰，之子气深稳。自从海邦来，怀抱终恳恳。厌操新发硎，时出旧琨琬。开襟向澄流，须眉明淡婉。绿水照琴书，春风动襫蓘。每痛鹰鹯语，惟求损又损。顑颔事上官，亦未甘肥遁。携彼仁心质，时垂冰雪幰。论文款柴扉，耽幽宿蕙畹。清谈废早衙，苦讽忘昏饭。枳棘虽暂栖，荪蘅堪偃蹇。人每颂金锡，尔毋逊赫咺。吴祐在胶东，冰夫从风偃。闭阁每自思，布衣终却返。今人不古如，古意凭今挽。我畏滔汶流，恃尔为堤堰。我思恬漠乡，恃尔能终恳。勖哉之子怀，他心独予忖。携持共千秋，岂惟时世键。我闻密令名，非为华貌烜。行已在清浊，所记胡矛盾。已浊清何存，去华名未晚。文翁教可成，太丘声亦焜。谁道南宫台，不附褒德衮。
送王子龙广文公车
作者：郭之奇
朝代：明

驰烟溯水及春阑，花浪轻舟似羽翰。九万鲲鹏因海运，八千车马始江干。图书满橐随身易，弧矢关心忆路难。此去垂天凭健翼，一毡一蓿岂君官。
送许钦翼公车
作者：郭之奇
朝代：明

忽尔先余去，离情动久要。海风吹雁影，江雪振梅条。历览披英誉，文章答圣朝。天人应有策，荷橐拟连镳。
送谢韶石廉宪北上
作者：郭之奇
朝代：明

吁嗟民散久，教戎始惟君。四骐飞紫雾，五岭动氤氲。呼吸移星斗，啸诧起风云。千山扫岚色，远海静波文。既振秋风肃，还煦春泽芸。我归自东土，身历信所闻。久怀勤仰止，乍喜挹清芬。识荆虽私好，借寇有同殷。其如帝心在，沙漠伫奇勋。行矣播英烈，壮志我平分。出处应可共，肝胆有馀欣。岂徒歌汉广，凄断楚关曛。
送辜端伯给谏使竣还朝
作者：郭之奇
朝代：明

万里烟云晓燧浮，三春鳄渚倍离忧。独劳原隰悲周道，畴筦中枢负国雠。文武名臣应未尽，古今大事果谁收。骊歌乍动仙舟渺，惟有遥心共北流。
送辜端伯给谏使竣还朝三首
作者：郭之奇
朝代：明

四牡騑騑莫问程，皇华兼向采薇赓。春风到日燕尘乱，使节过时凤水清。万里流图堪远绘，中原杂种岂终横。知君玉帐随身去，遮莫旄头影自倾。大角缠兵晓燧浮，同人相视向戈矛。独劳原隰歌王事，谁任中边负国雠。犹豫狐疑成底用，凤观虎视合先忧。韩江极目燕云杳，不尽离心共北流。南北心同自比肩，幽人应许遂林泉。二三才俊皆清要，左右封弹各后先。日犯龙鳞依主圣，时当天步赖群贤。若逢姚子与冯父，为道升沉共勉旃。
送辜端伯给谏使竣还朝三首·其一
作者：郭之奇
朝代：明

四牡騑騑莫问程，皇华兼向采薇赓。春风到日燕尘乱，使节过时凤水清。万里流图堪远绘，中原杂种岂终横。知君玉帐随身去，遮莫旄头影自倾。
送辜端伯给谏使竣还朝三首·其三
作者：郭之奇
朝代：明

南北心同自比肩，幽人应许遂林泉。二三才俊皆清要，左右封弹各后先。日犯龙鳞依主圣，时当天步赖群贤。若逢姚子与冯父，为道升沉共勉旃。
送辜端伯给谏使竣还朝三首·其二
作者：郭之奇
朝代：明

大角缠兵晓燧浮，同人相视向戈矛。独劳原隰歌王事，谁任中边负国雠。犹豫狐疑成底用，凤观虎视合先忧。韩江极目燕云杳，不尽离心共北流。
送邹石可出守襄阳三首
作者：郭之奇
朝代：明

欲别春风半，离心楚地悠。行当芳草色，往见白蘋秋。雁影荆门落，狼烟汉水收。此时能却望，应忆故人游。昨从燕黍谷，出问楚筳篿。转律阳春日，操弧翼轸天。方城堪众禦，万灶待君烟。及此鸣庚始，还加五马鞭。近说襄阳地，古今人事分。习池当祖道，羊石但征云。岘泪馀初迹，䍦歌失旧闻。俟君盘错见，山水未离群。
送邹石可出守襄阳三首·其一
作者：郭之奇
朝代：明

欲别春风半，离心楚地悠。行当芳草色，往见白蘋秋。雁影荆门落，狼烟汉水收。此时能却望，应忆故人游。
送邹石可出守襄阳三首·其三
作者：郭之奇
朝代：明

近说襄阳地，古今人事分。习池当祖道，羊石但征云。岘泪馀初迹，䍦歌失旧闻。俟君盘错见，山水未离群。
送邹石可出守襄阳三首·其二
作者：郭之奇
朝代：明

昨从燕黍谷，出问楚筳篿。转律阳春日，操弧翼轸天。方城堪众禦，万灶待君烟。及此鸣庚始，还加五马鞭。
途中呼从者折杏花口示二绝
作者：郭之奇
朝代：明

花下销魂似渴饥，从来情性被花欺。长途仆马颠连甚，犹令东园折杏枝。遥看近折总同心，转益相怜意转深。已见枝头春色减，莫教马上日光侵。
途中呼从者折杏花口示二绝·其一
作者：郭之奇
朝代：明

花下销魂似渴饥，从来情性被花欺。长途仆马颠连甚，犹令东园折杏枝。
途中呼从者折杏花口示二绝·其二
作者：郭之奇
朝代：明

遥看近折总同心，转益相怜意转深。已见枝头春色减，莫教马上日光侵。
途中见菊
作者：郭之奇
朝代：明
体裁：五言律诗

三秋侵素节，一物黯劳人。
途中见菊
作者：郭之奇
朝代：明

高下风花意，孤村守洁真。三秋侵素节，一物黯劳人。招隐非无故，感情即此新。东篱我家在，种汝待明春。
速杨承之诸子过坐
作者：郭之奇
朝代：明

连宵苦雨住柴扉，湿尽苍苔屐齿稀。白眼科头容觅伴，阮家粗饭莫相违。
遇坎
作者：郭之奇
朝代：明

颓颜谢落红，飒鬓羞新绿。情遣犹未空，果为时世促。虚宇应共閒，沉忧何用酷。失林思故枝，遇坎悲前躅。怀初序屡移，转恨百年局。即见乃如斯，况于心所触。禽鸟声日繁，山川气久溽。迷烟覆短墙，积雨漏朝旭。起视百峰云，往断忽来续。岂知云下人，畏天常自局。
道中逢雨再成其一
作者：郭之奇
朝代：明

无端解妒雨，弥道布天阴。长途征衣敝，那堪重湿襟。岂亦知官冷，相将冷意侵。相侵何足道，随尔吾难禁。犹有青山里，空谷喜余音。
道经庐山憩东林寺僧人索句
作者：郭之奇
朝代：明

五老峰深近远迷，六朝灯在色空倪。林僧索我庐山句，不尽游踪未敢题。
遥对七星岩而意浮
作者：郭之奇
朝代：明

谁擎北斗挂西州，尽日清光俯碧流。错落珠联依雾堞，苍茫棋布满烟楼。三冬正洒空寒色，数点遥当旷远眸。不用行云朝与暮，明明自结古今愁。
邕江午眺
作者：郭之奇
朝代：明

馀生久寄绿云屏，誓死终为传说星。五夜伤怀头自白，一时失路眼谁青。蒹葭乍拂伊人水，兰芷仍含故国馨。摇落秋风虽可畏，犹随碧照满前汀。
邗江秋月夜
作者：郭之奇
朝代：明

斜日侵疏牖，溯流杨柳隅。晚风开夕照，转棹觅清酤。舟人厌其数，安知意所愉。澄江横素月，焉能独少吾。秋月临秋水，秋光入画图。月映秋如玉，水衔月似珠。珠玉相辉耀，惟当在吾舻。举目隋堤外，空使碧华趋。锦缆人何在，迷楼那可呼。我有紫霞想，不令素容孤。水月能相载，秋风亦并驱。皓魄依清景，应得洗心徒。深宵银汉落，还向此中俱。千年玄圃色，五夜共冰壶。
邯郸才人嫁为厮养卒妇
作者：郭之奇
朝代：明

少小邯郸宫，春春弄碧柳。学步未全工，扬蛾那可久。一朝金阙颓，宿昔朱颜丑。有梦向黄粱，何心问鲁酒。厮养尔为谁，曾御赵王否。
邯郸才人嫁为厮养卒妇二首
作者：郭之奇
朝代：明

小小邯郸宫，春春崇台柳。常忧恩宠疏，不如民间妇。谁知辞玉阶，朱颜镜中丑。舞衣叠空厢，日夕从箕帚。中夜起长吁，捧心增愧忸。自从金屋贮，自言独恩幸。衾裯尚兴嗟，歌舞还羞骋。扬蛾绝三千，不顾长门冷。谁信中道迁，骄妒难久永。裳衣呼驾予，流落操臼井。日向耕织谋，何处风流整。转喉孰怜音，临妆独矜影。声容坐没销，宠贵两无逞。抚此丑陋姿，憔悴方自省。流泪向终宵，魂梦飞金屏。始念君王恩，贱妾诚徼倖。
邯郸才人嫁为厮养卒妇二首·其一
作者：郭之奇
朝代：明

小小邯郸宫，春春崇台柳。常忧恩宠疏，不如民间妇。谁知辞玉阶，朱颜镜中丑。舞衣叠空厢，日夕从箕帚。中夜起长吁，捧心增愧忸。
邯郸才人嫁为厮养卒妇二首·其二
作者：郭之奇
朝代：明

自从金屋贮，自言独恩幸。衾裯尚兴嗟，歌舞还羞骋。扬蛾绝三千，不顾长门冷。谁信中道迁，骄妒难久永。裳衣呼驾予，流落操臼井。日向耕织谋，何处风流整。转喉孰怜音，临妆独矜影。声容坐没销，宠贵两无逞。抚此丑陋姿，憔悴方自省。流泪向终宵，魂梦飞金屏。始念君王恩，贱妾诚徼倖。
邹滕道中喜连日密云细雨
作者：郭之奇
朝代：明

始见青山色，依依向远人。炎光能稍逊，景物倍堪亲。悦性开蝉籁，披襟动客神。堤花垂晓露，归色尚疑春。
邹滕道中喜连日密云细雨
作者：郭之奇
朝代：明
体裁：五言律诗

炎光能稍逊，景物倍堪亲。悦性开蝉籁，披襟动客神。堤花垂晓露，归色尚疑春。
邹邑道中雨过晓望
作者：郭之奇
朝代：明

晨郊收宿雨，晓望出馀清。野意参差碧，山容近远明。苔浮生日厚，草湿受风轻。更觉含烟柳，离披似客情。
郑扶烟见访
作者：郭之奇
朝代：明

所求素心侣，幽居慰索离。夕晖庭前落，剥啄知为谁。翩翩郑子真，入门露襟期。稍进杯中物，回看月盈卮。携樽上虚台，谈笑不知疲。俯听溪潮击，仰观河汉移。际此天人寂，偏多物外思。固知古之人，胸怀淡如斯。披衣日来过，相从无厌时。
郡中别馆未为客也而客况倍之长宵不寐因之诗之
作者：郭之奇
朝代：明

一馆萧然予客凉，似疑客惯未全尝。晚云自作秋容远，落烬相依夜息长。酒罢细闻诸籁寂，吟成出见列星光。漫劳久对深寒绪，却令多愁只独商。
郭之奇
作者：郭之奇
朝代：明
体裁：七言绝句

一枝清韵堪盈匊，不数妖红万朵新。
郭之奇
作者：郭之奇
朝代：明
体裁：五言绝句

不须语客去，我醉即当眠。
郭之奇
作者：郭之奇
朝代：明
体裁：五言律诗

圣明方有事，为慎救时针。
郭之奇
作者：郭之奇
朝代：明
体裁：七言律诗

归篷已诏片云生，去鹢先招一鸟迎。短楫浮烟迷客望，满江流水总春情。桃花半落红窗暖，草色初添碧渚清。遮莫匡床随几息，午魂犹许蝶蝴争。
郭之奇
作者：郭之奇
朝代：明
体裁：七言绝句

曾无好事系春华，冷落閒庭片片花。半榻幽清贪晓睡，三杯软饱觅生涯。
郭之奇
作者：郭之奇
朝代：明
体裁：古风

柳堤深处明妃里，柳色依然人非是。当年一曲离宫悲，殊方青冢已垒垒。春风几度吹愁多，汉恩繇来不足恃。金屋阿娇终长门，可怜飞燕今已矣。
郭之奇
作者：郭之奇
朝代：明
体裁：古风

水净霞明清晓望，晔晔紫芝育育鱼。桃花浪暖三月候，杨柳风前五更馀。有美一人来踽踽，折柳攀花情半吐。临流蹀躞倚新妆，一水依依遥数武。数武终难亲，微衷不可陈。无缘相邂逅，有意同束薪。念此犹如梦中梦，流声岸色舟相送。鹧鸪繇来怀南土，焦焦戢羽日思乡。乡思愁绝不堪见，悽肝摧尽断柔肠。可奈人归春既老，春老人归程复长。远游悲俗真何事，小隐东山薄可偿。东壁金松西园花，春草池塘夏秋果。此地安可无主人，苍生之济不须我。
郭之奇
作者：郭之奇
朝代：明
体裁：五言绝句

长夜空漫漫，白日可于于。却笑宁牛角，不如庄蝶须。
鄱湖晓色
作者：郭之奇
朝代：明

点点云山在水旁，清沙碧渚侵晨光。西峰落月衔烟树，影到波心万顷苍。
鄱阳晓望
作者：郭之奇
朝代：明

湖光初照耀，山意转氤氲。望望空明合，水天何处分。
鄱阳舟中晓望
作者：郭之奇
朝代：明

湖平轻点雨，山远静连云。望望迷烟合，水天何处分。
酌
作者：郭之奇
朝代：明

月影来自天，江流拥酒泉。不须语客去，我醉即当眠。
酒讼用尔孚韵有序
作者：郭之奇
朝代：明

饮醇不谢翻成讼，酒律新添逃主案。问伴何事必归杨，逃诗姑引逃墨断。我词未就谁泄伊，伊伴隐情容易看。不记伴也前作东，狂呼亭尉奔浪漫。必求金赎十千邀，何须杂署五花判。北斗擎来挹酒浆，南山可移春水涣。曩既愁月作归灯，曷不闭月尊中玩。古人投辖未非师，谁更迫人驱款段。此言今出谋我深，重来酒债应难散。准备伶锸入乡园，安能置辩复诋谰。假饶醉骨未销镕，我愿为金卿为锻。锻而为器愿为卮，时博酒泉诸公粲。不然生入复投诗，卿吏何辜空脱腕。
酒讼用尔孚韵有序
作者：郭之奇
朝代：明
体裁：古风

饮醇不谢翻成讼，酒律新添逃主案。问伴何事必归杨，逃诗姑引逃墨断。我词未就谁泄伊，伊伴隐情容易看。不记伴也前作东，狂呼亭尉奔浪漫。必求金赎十千邀，何须杂署五花判。北斗擎来挹酒浆，南山可移春水涣。曩既愁月作归灯，曷不闭月尊中玩。古人投辖未非师，谁更迫人驱款段。锻而为器愿为卮，时博酒泉诸公粲。不然生入复投诗，卿吏何辜空脱腕。
采桑子·对花
作者：郭之奇
朝代：明
体裁：词

捲帘独对庭花满，忽起春思。忽止春思。此意东风莫教知。多情巧鸟衔花去，零落芳枝。日暮烟垂。正是愁人叹息时。
释愁五章
作者：郭之奇
朝代：明

秋思不自由，秋风吹晓臆。方心能几何，忧忧相曲直。揽衣终日行，不见所亲识。凭轩以遥望，黯黯天无色。安得倚阊人，传此凌飙翼。云英擘面逢，玉露斯堪食。秋三已足悲，如何反加一。历乱数回风，低徊惜往日。寻幽竟夕吟，不见所俦匹。拟从沧海填，颇畏天河溢。安得乘槎人，相依帝子膝。机丝夜夜纶，愁绪朝朝失。秋天下泬漻，秋气循幽独。四时忽过中，千载何纷速。举目向天涯，所逢无故夙。山海自迷冥，云风徒竞逐。安得司方人，百宝生浴沐。飞鸟去复留，顾兔死还育。秋叶散玉英，近远光如撒。六龙未可悬，二气胡相轧。回首望熙阳，所遇无停辖。谁飞叔季澜，尽从鸿荒滑。安得补天人，五色空中刷。稍回霜露严，遂转乾坤杀。秋夜自漫漫，秋魂转萧索。虚室抱青灯，衾影洵堪惜。我观旦昼为，此际皆陈迹。方知亥子门，即是古今隙。安得存存人，损外归中益。未烦愁户扃，但使玄关辟。
释愁五章·其一
作者：郭之奇
朝代：明

秋思不自由，秋风吹晓臆。方心能几何，忧忧相曲直。揽衣终日行，不见所亲识。凭轩以遥望，黯黯天无色。安得倚阊人，传此凌飙翼。云英擘面逢，玉露斯堪食。
释愁五章·其三
作者：郭之奇
朝代：明

秋天下泬漻，秋气循幽独。四时忽过中，千载何纷速。举目向天涯，所逢无故夙。山海自迷冥，云风徒竞逐。安得司方人，百宝生浴沐。飞鸟去复留，顾兔死还育。
释愁五章·其二
作者：郭之奇
朝代：明

秋三已足悲，如何反加一。历乱数回风，低徊惜往日。寻幽竟夕吟，不见所俦匹。拟从沧海填，颇畏天河溢。安得乘槎人，相依帝子膝。机丝夜夜纶，愁绪朝朝失。
释愁五章·其五
作者：郭之奇
朝代：明

秋夜自漫漫，秋魂转萧索。虚室抱青灯，衾影洵堪惜。我观旦昼为，此际皆陈迹。方知亥子门，即是古今隙。安得存存人，损外归中益。未烦愁户扃，但使玄关辟。
释愁五章·其四
作者：郭之奇
朝代：明

秋叶散玉英，近远光如撒。六龙未可悬，二气胡相轧。回首望熙阳，所遇无停辖。谁飞叔季澜，尽从鸿荒滑。安得补天人，五色空中刷。稍回霜露严，遂转乾坤杀。
重葺山居十绝
作者：郭之奇
朝代：明

晓驱童竖向遥岗，暮约茅茨动夕阳。但使烟霞堪寄托，不妨猿鸟共行藏。即看云影下山扉，漫许云光出翠微。小搆何须求大木，疏篱尚可囿群菲。披衣及晓赴初光，山课催人亦太忙。一路芜烟须尽扫，满空松雪正飞扬。网薜为帷尽一丘，攀松作盖聊淹留。独当远岫开风榭，兼向烟涛出钓舟。为爱前峰递晓青，科头尽日理荒庭。每从樵斧开山秽，欲今渔歌动渚馨。欲罢长勤谢懒童，不妨微雨趁朝风。平分岸草舒遥绿，细浥园花注小红。行吟不外数峰间，深谷无人鸟共还。更获渔樵成此舍，忽忘云树是他山。卑栖已足蔽图书，展帙朝朝幸有馀。千载相关何许事，百年如寄此谁居。此中不足外人言，未必桃溪异此源。我爱其幽君莫问，空山亦自有真存。三径无人独闭关，青山有意就馀閒。牛羊草际时同往，鸡犬云中不记还。
重葺山居十绝·其一
作者：郭之奇
朝代：明

晓驱童竖向遥岗，暮约茅茨动夕阳。但使烟霞堪寄托，不妨猿鸟共行藏。
重葺山居十绝·其七
作者：郭之奇
朝代：明

行吟不外数峰间，深谷无人鸟共还。更获渔樵成此舍，忽忘云树是他山。
重葺山居十绝·其三
作者：郭之奇
朝代：明

披衣及晓赴初光，山课催人亦太忙。一路芜烟须尽扫，满空松雪正飞扬。
重葺山居十绝·其九
作者：郭之奇
朝代：明

此中不足外人言，未必桃溪异此源。我爱其幽君莫问，空山亦自有真存。
重葺山居十绝·其二
作者：郭之奇
朝代：明

即看云影下山扉，漫许云光出翠微。小搆何须求大木，疏篱尚可囿群菲。
重葺山居十绝·其五
作者：郭之奇
朝代：明

为爱前峰递晓青，科头尽日理荒庭。每从樵斧开山秽，欲今渔歌动渚馨。
重葺山居十绝·其八
作者：郭之奇
朝代：明

卑栖已足蔽图书，展帙朝朝幸有馀。千载相关何许事，百年如寄此谁居。
重葺山居十绝·其六
作者：郭之奇
朝代：明

欲罢长勤谢懒童，不妨微雨趁朝风。平分岸草舒遥绿，细浥园花注小红。
重葺山居十绝·其十
作者：郭之奇
朝代：明

三径无人独闭关，青山有意就馀閒。牛羊草际时同往，鸡犬云中不记还。
重葺山居十绝·其四
作者：郭之奇
朝代：明

网薜为帷尽一丘，攀松作盖聊淹留。独当远岫开风榭，兼向烟涛出钓舟。
野泊观烧
作者：郭之奇
朝代：明

郁攸百道起寒空，馀辉倒射夜溪红。细族凡鱼群跳缩，神蛟怪鳄仰巃嵷。错认骊珠谁捲去，飞华撒艳幽峰曙。玄冥促辔倚苍屏，赤熛怒目微相觑。落木纷纷舞碧霄，霜林蓊翳陡萧条。老干何心需雨露，炎灰作意引扶摇。玉龙宛转金风里，照月薰星吹不已。自从瘴土得馀威，祝融未许勾芒死。可怜巢鸟自惊飞，可怜奔狖失林依。不念巢许枕中石，岂念夷齐石上薇。枕中石上分霞霰，千崖万壑遥相见。阴洞虚岩取次明，地户天门光一串。此时倦客倚孤洲，眼看流水倍悠悠。片片轻云辞岫出，入予襟抱满扁舟。
野色
作者：郭之奇
朝代：明

野色来天地，春怀动古今。云从生及止，烟自浅为深。接瞬穷诸变，哀时抚寸阴。生涯从此问，更作远游心。
金陵舟次五月五日
作者：郭之奇
朝代：明

榴花眼际照江津，兰浴天中净客身。白水蟠龙空在望，彩符艾虎不须陈。五丝自续他乡命，万里谁怜于役人。卮酒临风招屈子，孤舟吊古倍伤神。
金陵雪月仲春夜坐邀我不寐也冰几韵之
作者：郭之奇
朝代：明

六朝金粉色，强半入冰壶。素岂为春绚，清宜向客癯。应知魂共濯，独有气相扶。羞杀千红紫，巧容出世沽。光非从素借，澹乃得明先。疑合还珠浦，微分种玉田。雒神初出水，虢国始朝天。一洗娇繁态，三春不敢怜。积水环庭瀰，舒华入幕窥。寒威春不恕，光泽夜初追。号召神仍漠，吸呼类若私。销沉清漏刻，幽韵窅相迟。常言春候悦，及此凛生威。碧汉收空肃，疏星拱极微。月能怀己洁，雪亦感知希。声臭两俱寂，精华五夜飞。万物交于气，惟兹召以神。漫邀春作主，反教夜为臣。得一清宁见，与参化育陈。吾将心共洗，此际问天人。天与幽人候，寤言矢勿谖。浅深河汉影，明灭斗星痕。嚣落孤存伴，澄馀别有根。阳春留郢调，炉火问寒温。
金陵雪月仲春夜坐邀我不寐也冰几韵之·其一
作者：郭之奇
朝代：明

六朝金粉色，强半入冰壶。素岂为春绚，清宜向客癯。应知魂共濯，独有气相扶。羞杀千红紫，巧容出世沽。
金陵雪月仲春夜坐邀我不寐也冰几韵之·其三
作者：郭之奇
朝代：明

积水环庭瀰，舒华入幕窥。寒威春不恕，光泽夜初追。号召神仍漠，吸呼类若私。销沉清漏刻，幽韵窅相迟。
金陵雪月仲春夜坐邀我不寐也冰几韵之·其二
作者：郭之奇
朝代：明

光非从素借，澹乃得明先。疑合还珠浦，微分种玉田。雒神初出水，虢国始朝天。一洗娇繁态，三春不敢怜。
金陵雪月仲春夜坐邀我不寐也冰几韵之·其五
作者：郭之奇
朝代：明
体裁：五言律诗

万物交于气，惟兹召以神。得一清宁见，与参化育陈。吾将心共洗，此际问天人。
金陵雪月仲春夜坐邀我不寐也冰几韵之·其五
作者：郭之奇
朝代：明

万物交于气，惟兹召以神。漫邀春作主，反教夜为臣。得一清宁见，与参化育陈。吾将心共洗，此际问天人。
金陵雪月仲春夜坐邀我不寐也冰几韵之·其六
作者：郭之奇
朝代：明

天与幽人候，寤言矢勿谖。浅深河汉影，明灭斗星痕。嚣落孤存伴，澄馀别有根。阳春留郢调，炉火问寒温。
金陵雪月仲春夜坐邀我不寐也冰几韵之·其四
作者：郭之奇
朝代：明

常言春候悦，及此凛生威。碧汉收空肃，疏星拱极微。月能怀己洁，雪亦感知希。声臭两俱寂，精华五夜飞。
铜陵阻风二首
作者：郭之奇
朝代：明

东风何谑敖，白日不能柔。阳乌失驻足，庵忽欲西流。迥车莫可挂，应使六龙羞。龙羞引蛟泣，浩荡一江忧。泪涌洪波出，涕涟白沤浮。倦客敢言事，同兴万古愁。晓风自东发，吹折扶桑樛。六龙未及载，一叶飘中流。横江不可受，洪澜为之勾。赫光淩万顷，淜湃激扁舟。我欲裹粮上，苦为江伯留。此物夸然大，匏落无所收。海若御风至，闻言笑不休。连呼巨鳌出，戴往天池浮。
铜陵阻风二首·其一
作者：郭之奇
朝代：明

东风何谑敖，白日不能柔。阳乌失驻足，庵忽欲西流。迥车莫可挂，应使六龙羞。龙羞引蛟泣，浩荡一江忧。泪涌洪波出，涕涟白沤浮。倦客敢言事，同兴万古愁。
铜陵阻风二首·其二
作者：郭之奇
朝代：明

晓风自东发，吹折扶桑樛。六龙未及载，一叶飘中流。横江不可受，洪澜为之勾。赫光淩万顷，淜湃激扁舟。我欲裹粮上，苦为江伯留。此物夸然大，匏落无所收。海若御风至，闻言笑不休。连呼巨鳌出，戴往天池浮。
长叹
作者：郭之奇
朝代：明

摇落秋风日，低徊万古心。青云悲短翮，白雪怅孤吟。懒复呼升斗，终须问尺寻。当年初服在，长叹未抽簪。
长夏自慰
作者：郭之奇
朝代：明

且休长铗遂求车，不用多疑苦卜居。玩易终难思过半，歌骚偏使恨留馀。阁中玄草刬奇字，堂下轮人笑粕书。闭户焚香经岁月，春云冬雪两销除。
长夜
作者：郭之奇
朝代：明

长夜何时旦，漏声不自由。寒风吹欲尽，尚作五更愁。
长日
作者：郭之奇
朝代：明

长日阶基自窈冥，雨馀春色共飘零。鸿毛久畏林中绿，麟趾时怜草上青。云羃松光流远翠，风回芷谷送馀馨。若非丛桂能招隐，何事淹留苦闭扃。
长相思
作者：郭之奇
朝代：明

长相思，在长江。云端有女拥朱幢，玉手相招不肯降。下方无缘通情愫，稽首再拜立纱窗。我有白璧价无双，愿因长风献尊前。中途犹恐黑云逢，阊阖之门未应闭，扁舟何事阻奔泷。长相思，水淙淙。长相思，水之湄。西江晚涛恶风吹，梦魂怕险不敢移。当初谁使轻离别，祇今遥遥天一涯。寒灯久坐亦何为，肠断千回肝百分，恨来笔端怨入眉。怨恨悠悠冬春易，人乐新年客愁知。长相思，春复悲。
长相思·其一
作者：郭之奇
朝代：明
体裁：古风

长相思，在长江。下方无缘通情愫，稽首再拜立纱窗。我有白璧价无双，愿因长风献尊前。中途犹恐黑云逢，阊阖之门未应闭，扁舟何事阻奔泷。长相思，水淙淙。
长相思·其一
作者：郭之奇
朝代：明

长相思，在长江。云端有女拥朱幢，玉手相招不肯降。下方无缘通情愫，稽首再拜立纱窗。我有白璧价无双，愿因长风献尊前。中途犹恐黑云逢，阊阖之门未应闭，扁舟何事阻奔泷。长相思，水淙淙。
长相思·其二
作者：郭之奇
朝代：明

长相思，水之湄。西江晚涛恶风吹，梦魂怕险不敢移。当初谁使轻离别，祇今遥遥天一涯。寒灯久坐亦何为，肠断千回肝百分，恨来笔端怨入眉。怨恨悠悠冬春易，人乐新年客愁知。长相思，春复悲。
长相思·其二
作者：郭之奇
朝代：明
体裁：古风

长相思，水之湄。西江晚涛恶风吹，梦魂怕险不敢移。当初谁使轻离别，祇今遥遥天一涯。长相思，春复悲。
长相思·听黄鹂
作者：郭之奇
朝代：明
体裁：词

晓黄鹂。暮黄鹂。啼尽烟条第几枝。临风听罢时。花阴移。柳阴移。细细春情不自持。斜阳散碧丝。
长穷
作者：郭之奇
朝代：明

修翼苦卑枝，巨鳞愁碛渚。敛息视风波，措躬知曷所。群飞莫漫来，细族畴堪与。长穷耻世怜，大蹇逢天阻。三时见裸裎，尽日相予汝。目对隐馀酸，心恻焉可拒。空持麦秀歌，难就采薇侣。是惟不恭人，且或由由处。信屈有蠖龙，角牙无雀鼠。不夷不惠身，理宜为今语。
閒
作者：郭之奇
朝代：明

时晒渊明巾，日扪子瞻腹。忽从南郭嘘，嗒然形槁木。
门以内溪为之界不可不桥桥加以亭岐山隐现眺望宜焉
作者：郭之奇
朝代：明

一溪初入处，白云补空明。中有丘壑性，烟霞忽已盈。佳期如可骋，筑室水中迎。荷盖依木末，桃津隔世程。远望来荒忽，馀心出杜蘅。索胜思前步，贪幽聊止情。孺歌呼小听，客笑待三成。料理古人意，临流百虑清。滴沥风林响，还依晚涧萦。退寻川上理，何必远畦瀛。
问春
作者：郭之奇
朝代：明

几将閒绪问春华，愁客无端怪落花。花落何堪兼雨夜，客愁可奈是天涯。
闱中第三场有鹤集鸣明远楼当事索言纪瑞
作者：郭之奇
朝代：明

天中明远楼，楼上鹤鸣秋。何日遵鸿渚，先时引鹿呦。在阴縻爵见，闻野向皋浮。云路从朝翼，嵩河特近游。
闻人言某池荷花之盛虽不能至心窃往之
作者：郭之奇
朝代：明

芳芳相竞满幽池，洒露凝烟百艳迷。风散萍开菱镜出，美人相对晓妆齐。旭日初临光倒送，愁红倚碧看疑梦。含思伫立更摇情，洛浦微波纤袜动。遂使云霞共蔚蒸，酡颜当午醉薰凌。惊香叹色人徒尔，宜夏伤秋此独能。清姿丽质果何如，由来外矗本中虚。不是居污终不污，谁许冰心一片馀。
闻姚永言不果北上
作者：郭之奇
朝代：明

东车西马路横差，不见征人祇暗沙。眼里尘颜多错认，堤前柳色又迷花。
闻闽师数百艘至澳门喜其来而悲其晚
作者：郭之奇
朝代：明

所闻平越郡，毕竟倚楼船。何事千羊走，初浮万鹢前。招摇终客守，枉矢漫西旋。自古渑池翼，榆收亦偶然。
闻陈集生学士编选粤东诗文赋寄
作者：郭之奇
朝代：明

岭海文在兹，天意求其主。广渤荡玄波，离奇难一罟。代有挺出姿，丘梁绝世睹。而况别岛间，埋没谁能数。北学渺遐方，才或因地估。待人激其颓，宗盟孤于缕。所恃流风存，光运难终腐。振起关敝衰，不但一吹鼓。于君勇为承，弱澜横初柱。缥缈论思馀，乡国新黻黼。冥搜穆无垠，远近在仰俯。罔象意中驱，当前照合浦。巨眼全收今，远胸力驾古。如铜君为炉，如木君为斧。鍊锻各成精，从绳咸依矩。所以列缺鞭，衔灵辉东土。矧余道左心，多年歌杕杜。准拟向南溟，千里观鹏怒。虚步蹑扶摇，因风动翮羽。与君翔八荒，肯曰巴里取。及此垂衣朝，文明相咻喣。大雅有同心，以友或可辅。
闻陈集生学士编选粤诗赠诗三十韵
作者：郭之奇
朝代：明

东南厚地流，瀛渤迷天宇。扬马溯归墟，李杜循荒浦。精魄恐遂沉，日夜奔轩舞。三山那可凭，五岭犹堪堵。是以沧海珠，独向文心吐。祝融司沐浴，百宝生渊府。珊瑚拂钓竿，离奇难一罟。鸿裁辉庙廊，逸制藏林薮。诗骚虽小技，菁华散今古。古今一快事，人间孰能取。风度曲江遥，明兴丘霍睹。其馀别岛间，灭没谁经数。真儒继白沙，异人产东土。手持列缺鞭，目送横霄羽。钩刳岳渎函，倒索岩阿腑。高深入见闻，动静归仰俯。词林有柢根，艺苑明标竖。时胸乱燕玞，汝器先周簠。朱弦从疏越，球石方一拊。宫商虽互鸣，淫哇必远拒。悠悠作者怀，异世同奔鼓。前人冀目成，后进求心祖。风雅递相吹，鬼神安敢怒。如铜君为炉，如木君为斧。始观嘉量名，乃见从绳柱。闭门出化工，天下称规矩。是时我山居，髣髴登玄圃。拟向白云潨，徐挥玉柄麈。领袖推英绝，馀佩供编缕。远近视宗盟，千年定客主。
阅战国策有感而言十首 其一 荆轲入秦
作者：郭之奇
朝代：明

荆卿辞易水，徐匕入西秦。误作登坛侣，惭他皮面人。
阅战国策有感而言十首 其七 南文子忧马璧
作者：郭之奇
朝代：明

不察无功赏，安知有意谋。群臣皆贺日，文子独深忧。
阅战国策有感而言十首 其三 荆轲三
作者：郭之奇
朝代：明

击筑人何在，持图令舞阳。非关徐氏匕，不及夏医囊。
阅战国策有感而言十首 其九 李疵雠贤
作者：郭之奇
朝代：明

朝贤必堕耕，举士独存名。不断谗人舌，安救战国倾。
阅战国策有感而言十首 其二 荆轲二
作者：郭之奇
朝代：明

短匕当长剑，中柱不中王。八创酬太子，一笑谢田光。
阅战国策有感而言十首 其五 墨子往楚
作者：郭之奇
朝代：明

公输机已就，墨子义相禁。尔莫誇攻具，王当罢窃心。
阅战国策有感而言十首 其八 司马子期怒羊羹
作者：郭之奇
朝代：明

当厄休言少，伤心不在深。一杯相怨毒，司马甚羊斟。
阅战国策有感而言十首 其六 宋偃生鹯
作者：郭之奇
朝代：明

玄鸟终辞宋，鸺鹠实丧殷。诸禽忘一面，国老尽无颜。
阅战国策有感而言十首 其十 缩高为子
作者：郭之奇
朝代：明

缩高空有子，三晋已无臣。守诏虽辞魏，何心独袒秦。
阅战国策有感而言十首 其四 苏代喻赵
作者：郭之奇
朝代：明

蚩蚩鹬与蚌，渔者并擒之。今日谁渔父，愿人熟计斯。
阅战国策有感而言十首·荆轲入秦
作者：郭之奇
朝代：明

荆卿辞易水，徐匕入西秦。误作登坛侣，惭他皮面人。短匕当长剑，中柱不中王。八创酬太子，一笑谢田光。击筑人何在，持图令舞阳。非关徐氏匕，不及夏医囊。蚩蚩鹬与蚌，渔者并擒之。今日谁渔父，愿人熟计斯。公输机已就，墨子义相禁。尔莫誇攻具，王当罢窃心。玄鸟终辞宋，鸺鹠实丧殷。诸禽忘一面，国老尽无颜。不察无功赏，安知有意谋。群臣皆贺日，文子独深忧。当厄休言少，伤心不在深。一杯相怨毒，司马甚羊斟。朝贤必堕耕，举士独存名。不断谗人舌，安救战国倾。缩高空有子，三晋已无臣。守诏虽辞魏，何心独袒秦。
阅邸抄见晋中闻喜沁原等县开立人市至父子夫妻相食又豫中南阳母子相食随奉明纶前后发御前银五万馀遣使星夜解往设法救济感叹有作四首
作者：郭之奇
朝代：明

易子春秋讳，分翁楚汉欺。犹言家不计，或在势难支。今日虽荒馑，皇恩积岁时。伤心沟壑际，竟作兽人为。兽食人犹恶，民饥兽所怜。官言终坐毙，帝念久颠连。昃日分宫膳，飞云入灶烟。救荒十二策，谁似主心先。臧圭行急病，汲节矫便宜。自古贤臣事，于今圣主思。收人宁问乏，遣使尚忧迟。疋帛宫中数，惟民不计赀。移民终小惠，罪岁始多侵。当道矜豺虎，驱人忍兽禽。何官思野色，惟帝达天心。真切流膏下，兼闻引痛音。
阅邸抄见晋中闻喜沁原等县开立人市至父子夫妻相食又豫中南阳母子相食随奉明纶前后发御前银五万馀遣使星夜解往设法救济感叹有作四首·其一
作者：郭之奇
朝代：明

易子春秋讳，分翁楚汉欺。犹言家不计，或在势难支。今日虽荒馑，皇恩积岁时。伤心沟壑际，竟作兽人为。
阅邸抄见晋中闻喜沁原等县开立人市至父子夫妻相食又豫中南阳母子相食随奉明纶前后发御前银五万馀遣使星夜解往设法救济感叹有作四首·其三
作者：郭之奇
朝代：明

臧圭行急病，汲节矫便宜。自古贤臣事，于今圣主思。收人宁问乏，遣使尚忧迟。疋帛宫中数，惟民不计赀。
阅邸抄见晋中闻喜沁原等县开立人市至父子夫妻相食又豫中南阳母子相食随奉明纶前后发御前银五万馀遣使星夜解往设法救济感叹有作四首·其二
作者：郭之奇
朝代：明

兽食人犹恶，民饥兽所怜。官言终坐毙，帝念久颠连。昃日分宫膳，飞云入灶烟。救荒十二策，谁似主心先。
阅邸抄见晋中闻喜沁原等县开立人市至父子夫妻相食又豫中南阳母子相食随奉明纶前后发御前银五万馀遣使星夜解往设法救济感叹有作四首·其四
作者：郭之奇
朝代：明

移民终小惠，罪岁始多侵。当道矜豺虎，驱人忍兽禽。何官思野色，惟帝达天心。真切流膏下，兼闻引痛音。
阅邸报有感
作者：郭之奇
朝代：明

烽火传来动几旬，徒从事后感时新。回风往日当年泪，武雨谋云此局人。戎马何堪忧圣主，腥氛岂但泣边臣。祇为报国身犹远，不忍丹心岭外沦。
阖户
作者：郭之奇
朝代：明

阖户凭时逝，开窗俟旭来。空庭云影散，窈室意花开。诸妍呈晓象，众妙止虚台。去妄初归一，思玄百念隤。平生本质直，率性少疑猜。亦以行则是，安知祸所胎。括囊虽稍后，无闷我奚哀。时哉谁与悉，将老自徘徊。近名终有累，如木反忧材。何当不远复，与世日皆孩。
防筑初成即事有感
作者：郭之奇
朝代：明

楼台无地且逍遥，车马何曾访寂寥。所愧千愚亡一得，休言八座有三貂。他年就第布巾角，此日逢人免扇腰。眼外青山犹可借，意中绿墅倍相招。
阳江重阳九日之会九人暮雨催秋作九秋篇
作者：郭之奇
朝代：明

细雨催秋秋欲破，黄花入梦难轻过。在水苍蒹日系思，满庭霜叶时相播。群飞刺天尔何物，劲翮横霄馀一个。东南有美尽翩翩，新亭洒涕同惊坐。坐中顗导是阿谁，戮力神州安敢惰。九日鼍江共一杯，万里燕云留一唾。朝搴兰露休言渴，夕餐菊英休言饿。此日高怀未陟高，千秋大事应图大。殊方旧国两关情，涧白峰寒双拂座。眼外茱萸凭细看，樽前芩隰时堪和。此意寥寥独问秋，秋光岂令秋云驮。
阴寒二绝
作者：郭之奇
朝代：明

谁吹云影漏，长使日光沉。乌翼何时洗，沧池万古深。寒妒无衣客，霜摧坠叶林。阳和如有脚，人树想同心。
阴寒二绝·其一
作者：郭之奇
朝代：明

谁吹云影漏，长使日光沉。乌翼何时洗，沧池万古深。
阴寒二绝·其二
作者：郭之奇
朝代：明

寒妒无衣客，霜摧坠叶林。阳和如有脚，人树想同心。
阴暮
作者：郭之奇
朝代：明

晴阴云日抱，薄暮水霞争。近远分山异，浅深授客清。黄鹂依树绿，白鹭点溪明。微出三春韵，各因一物情。
阴眺
作者：郭之奇
朝代：明

天意微欲落，山情漠与参。繁云低岫白，青霭入溪蓝。漾楫幽峰麓，波翻绿影涵。窈森别有界，委蛇纵所探。
阴眺
作者：郭之奇
朝代：明

春色终难了，山情莫漫酣。风际无宁木，雨馀多滞岚。谷影虚空外，溪光近远涵。入眼千峰翠，当心一水蓝。苍茫供独对，渊嘿启冥探。使人愁应接，转令客思憨。
阴雨连旬诗以懊之八首
作者：郭之奇
朝代：明

冻雨销残腊，阴云结暮年。居诸愁里失，时序暗中迁。鸟畏林霜白，龙悲野血玄。醉羲何日起，星纪欲移天。嘿嘿销魂处，悠悠入望山。何须长晦色，不使暂开颜。烟草看疑出，寒泉听欲潺。经旬林霭内，惟见鸟飞还。竟日愁阴雨，经时望晓晖。人间知己尽，门内一身微。入梦关河阻，当前物象违。荣枯千古事，转盼亦同归。如线牵愁远，为丝惹恨多。九门寒漏湿，万灶曙烟拖。雾重蒙霜岭，云深没绛河。坐看林翠落，应与竹斑和。湘娥留恨滴，万点出虞山。古意销沉处，今人盼望间。羁心云里绊，寒泪雨中潸。不用悲风发，相看自苦颜。青山无一语，黑帝许谁诹。日月真穷矣，风云可散不。寒光生兔管，湿雾隐鹴裘。隐几千怀集，沾襟百涕流。心惟行此素，居莫苟求安。雨色因人苦，风音为我寒。旧年摧晚暮，残夜久迷？。世事浮云过，君怀必自宽。斗室凄凄晦，虚窗寂寂阴。诗亡王迹已，易在帝爻沉。不敢言天地，安能问古今。独怜千载后，谁见杞人心。
阴雨连旬诗以懊之八首·其一
作者：郭之奇
朝代：明

冻雨销残腊，阴云结暮年。居诸愁里失，时序暗中迁。鸟畏林霜白，龙悲野血玄。醉羲何日起，星纪欲移天。
阴雨连旬诗以懊之八首·其七
作者：郭之奇
朝代：明

心惟行此素，居莫苟求安。雨色因人苦，风音为我寒。旧年摧晚暮，残夜久迷？。世事浮云过，君怀必自宽。
阴雨连旬诗以懊之八首·其七
作者：郭之奇
朝代：明
体裁：乐府曲辞

心惟行此素，居莫苟求安。雨色因人苦，风音为我寒。旧年摧晚暮，残夜久迷�。世事浮云过，君怀必自宽。
阴雨连旬诗以懊之八首·其三
作者：郭之奇
朝代：明

竟日愁阴雨，经时望晓晖。人间知己尽，门内一身微。入梦关河阻，当前物象违。荣枯千古事，转盼亦同归。
阴雨连旬诗以懊之八首·其二
作者：郭之奇
朝代：明

嘿嘿销魂处，悠悠入望山。何须长晦色，不使暂开颜。烟草看疑出，寒泉听欲潺。经旬林霭内，惟见鸟飞还。
阴雨连旬诗以懊之八首·其五
作者：郭之奇
朝代：明

湘娥留恨滴，万点出虞山。古意销沉处，今人盼望间。羁心云里绊，寒泪雨中潸。不用悲风发，相看自苦颜。
阴雨连旬诗以懊之八首·其八
作者：郭之奇
朝代：明

斗室凄凄晦，虚窗寂寂阴。诗亡王迹已，易在帝爻沉。不敢言天地，安能问古今。独怜千载后，谁见杞人心。
阴雨连旬诗以懊之八首·其六
作者：郭之奇
朝代：明

青山无一语，黑帝许谁诹。日月真穷矣，风云可散不。寒光生兔管，湿雾隐鹴裘。隐几千怀集，沾襟百涕流。
阴雨连旬诗以懊之八首·其四
作者：郭之奇
朝代：明

如线牵愁远，为丝惹恨多。九门寒漏湿，万灶曙烟拖。雾重蒙霜岭，云深没绛河。坐看林翠落，应与竹斑和。
阻风晚泊五云驿
作者：郭之奇
朝代：明

百望西江未肯东，寤怀极浦起劳忡。来帆却笑征刀涩，风力翻将水性穷。近远予程俱莫问，流洄川意浑无终。愁人此际空延伫，日暮烟涛一缆中。
阿子歌 其七 十首
作者：郭之奇
朝代：明
体裁：五言绝句

怯听�兄语，相将慰莫悲。谁能心头肉，剜却肝无摧。
阿子歌 十首 其一
作者：郭之奇
朝代：明
体裁：五言绝句

六年刚载震，频夜梦维蛇。及兹诞阿子，居然弄瓦儿。
阿子歌 十首 其七
作者：郭之奇
朝代：明

怯听？兄语，相将慰莫悲。谁能心头肉，剜却肝无摧。
阿子歌 十首 其三
作者：郭之奇
朝代：明
体裁：五言绝句

不信颜比玉，翻成命如丝。灯前挥泪睫，促对可怜姿。
阿子歌 十首 其九
作者：郭之奇
朝代：明
体裁：五言绝句

丝绪今千结，蒲肠复寸离。等彼风前旆，摇摇竟不持。
阿子歌 十首 其二
作者：郭之奇
朝代：明
体裁：五言绝句

我怀本无恶，虽女遣余思。云何坠地刻，即我断肠期。
阿子歌 十首 其五
作者：郭之奇
朝代：明
体裁：五言绝句

汝母生邻死，沉痛时未知。祇今怀空席，悽怆泣枕欹。
阿子歌 十首 其八
作者：郭之奇
朝代：明
体裁：五言绝句

愁煎终为恨，痛剧转成痴。合眼中宵半，梦起哭还疑。
阿子歌 十首 其六
作者：郭之奇
朝代：明
体裁：五言绝句

对此安能已，强颜作慰词。更无词可慰，祇有泪相吹。
阿子歌 十首 其四
作者：郭之奇
朝代：明
体裁：五言绝句

谓汝非我女，胡然十月私。谓汝为我女，不暂一朝随。
阿子歌·十首
作者：郭之奇
朝代：明

六年刚载震，频夜梦维蛇。及兹诞阿子，居然弄瓦儿。我怀本无恶，虽女遣余思。云何坠地刻，即我断肠期。不信颜比玉，翻成命如丝。灯前挥泪睫，促对可怜姿。谓汝非我女，胡然十月私。谓汝为我女，不暂一朝随。汝母生邻死，沉痛时未知。祇今怀空席，悽怆泣枕欹。对此安能已，强颜作慰词。更无词可慰，祇有泪相吹。怯听？兄语，相将慰莫悲。谁能心头肉，剜却肝无摧。愁煎终为恨，痛剧转成痴。合眼中宵半，梦起哭还疑。丝绪今千结，蒲肠复寸离。等彼风前旆，摇摇竟不持。
阿子歌九绝有序
作者：郭之奇
朝代：明

坠地原非汝，分形孰使为。未芽先委露，那得怨霜吹。胜无良可慰，如幻亦何思。谁种伤心业，为渠出腹儿。汝母生邻死，安能向汝持。祇今衣裼在，空使血痕吹。风音来夜叶，雪片挂朝丝。影响归何处，凄清独在兹。野马依空见，流星接瞬迷。不知形所附，孰使气相吹。初月衔西树，微光寄远枝。空怜长夜色，难假片华垂。索索残年绪，伤怀似远思。霜云一片落，相对转迷离。我念人间世，同兹一息吹。彭殇何寿夭，造物祇相欺。梦回如有失，肠乱不堪知。阿子汝闻不，灯前百叹辞。
阿子歌九绝有序·其一
作者：郭之奇
朝代：明

坠地原非汝，分形孰使为。未芽先委露，那得怨霜吹。
阿子歌九绝有序·其七
作者：郭之奇
朝代：明

索索残年绪，伤怀似远思。霜云一片落，相对转迷离。
阿子歌九绝有序·其三
作者：郭之奇
朝代：明

汝母生邻死，安能向汝持。祇今衣裼在，空使血痕吹。
阿子歌九绝有序·其九
作者：郭之奇
朝代：明

梦回如有失，肠乱不堪知。阿子汝闻不，灯前百叹辞。
阿子歌九绝有序·其二
作者：郭之奇
朝代：明

胜无良可慰，如幻亦何思。谁种伤心业，为渠出腹儿。
阿子歌九绝有序·其五
作者：郭之奇
朝代：明

野马依空见，流星接瞬迷。不知形所附，孰使气相吹。
阿子歌九绝有序·其八
作者：郭之奇
朝代：明

我念人间世，同兹一息吹。彭殇何寿夭，造物祇相欺。
阿子歌九绝有序·其六
作者：郭之奇
朝代：明

初月衔西树，微光寄远枝。空怜长夜色，难假片华垂。
阿子歌九绝有序·其四
作者：郭之奇
朝代：明

风音来夜叶，雪片挂朝丝。影响归何处，凄清独在兹。
附前凉九主后凉四主
作者：郭之奇
朝代：明

前凉开继守孤忠，自轨及华日熊熊。吕氏龟兹忘主难，忽改麟龙称霸雄。此实婆楼羌狄种，彼惟张耳赵箕弓。夷夏殊心秦越判，贞邪分轨马牛风。秦川没腕凉倚柱，东归福地颇相同。适逢时乱依偏阻，一样邀天得始终。报国宁家方戒子，闻倾入援岂为躬。卑辞诱赵俱权计，假道于成或至衷。长宁夺曜初墙阋，天锡戕玄乃卒穷。暴尸舆衬繇身作，晋侍秦侯赖祖功。可怜大豫思捲土，一姓难兴枉就戎。光平三寇虽容易，岂虞三子自相攻。紫阁才登东阁继，挽车方下素车蒙。一纪天王空浪窃，何如五世晋西公。
附北齐五主
作者：郭之奇
朝代：明

六浑呈身繇剪马，蛟龙云雨初飞洒。长歌赵郡天遣来，殷冀主人皆接踝。尔朱穷暴自成灰，黑獭非常难遽扯。逐主怀惭复事君，东分魏国犹相假。挥拳詈狗独何人，膳奴屠尔真如猳。太原神彩众皆惊，父龙兄虎终居下。已成篡夺日骄淫，颠痴皇帝繇来寡。有弟双教绝地牢，元宗那得思全瓦。传位常山本戏言，子殷出舍依谁把。孝昭获嗣果齐英，济南必杀何为者。长广从兹亦效颦，百年乱梃畴招惹。可怜后主羞语言，一曲琵琶播朝野。无愁天子善歌弹，开府苍头工拉打。百升谣布明月沉，平阳晋邺同倾厦。夷人之族亦自夷，疏而不漏皆天也。
附南唐三主
作者：郭之奇
朝代：明

老臣知诰是耶非，攘国移宗自古稀。镜里白髭催受册，宫中羽服遂成衣。吕嬴阴易休誇异，徐李明分孰敢讥。遥遥华胄吴王恪，簌簌悲啼杨琏妃。时来天地皆同力，运去英雄始失威。受禅老臣捐客去，喜谀新嗣倚轻肥。舍华事狄先几昧，克建摧荆逸气飞。把浅兵收贪小费，浮梁师至已长挥。博徵枉尽茶盐利，纸甲虚坚堡壁围。孙晟南冠休痛哭，仁赡东首漫歔欷。床斗千人俱浪死，阴谋五鬼尚依违。国主江南终易号，小朝时就大朝晞。事不可知至后世，为子孙计莫徒祈。一家天下难共榻，两家父子岂殊扉。上江丸蜡空遥恃，若水丝绳出近矶。治装早向汴梁赴，李籍还同曹剑归。
附南汉五主
作者：郭之奇
朝代：明

封州刺史诛弘玘，讨叛逆王大义伸。清海平章虽赂得，南平节度本皇纶。权知留后初传袭，幕府犹能延士人。求封不应羞臣伪，据粤称尊结四邻。侈心忽恣穷奢丽，酷政多端聚甲鳞。蛇在水中人孰忍，鼠居牛角尔空颦。殇玢好裸仍欣搏，逆晟残兄岂顾伦。白龙宫胤无留种，下蚕室群庶可亲。继兴继虐还继靡，祖孙父子同受辛。地牢水狱真繇旧，剑树刀山不厌新。中国天王雒州史，玉清阉使太师臣。割势状头方进步，朝冠女侍久垂绅。门外诸群休惹事，府僚中舍复为燐。他年恩赦诚侥倖，何当谢此一方民。
附南越五主二首
作者：郭之奇
朝代：明

赵佗据越少凭资，一州之主秉鞭牧。值秦破灭始为王，因汉通符称岭服。地连象桂总湟溪，境接长沙多暑燠。为号为名窃自殊，闻所未闻颇由陆。高皇侧子重赐书，老夫故臣仍拜伏。两贤不并雄不俱，去黄去左如故屋。四十九年抱孙居，九十三岁传家族。自胡及兴守汉条，樛后内通将内属。吕嘉杀使路杨来，九郡初开南海幅。吁嗟粤吏尔何人，提封万里尽南澳。东西威令及闽瓯，蛮夷大长胥臣仆。称帝自娱虽似蛙，犹胜中原苦竞鹿。兴王远虑繇任尉，背汉阴谋自吕嘉。因时割据凭抢攘，万里提封赖远遐。南天声教奚堪阻，岭服文明莫漫遮。岂有百年更化日，卧榻长容椎髻哗。三窟何当留狡兔，一朝谁恃逞蛮蜗。攻王杀使楼船入，珠海丹崖起乱霞。赵宗吕族同灰烬，倾国终应反灭家。独怜樛氏怀私计，鏦矛无力断长蛇。颇似当年挑越衅，空教肝脑蔽长沙。一样司晨归二牝，开端酿祸并堪嗟。
附南越五主二首·其一
作者：郭之奇
朝代：明

赵佗据越少凭资，一州之主秉鞭牧。值秦破灭始为王，因汉通符称岭服。地连象桂总湟溪，境接长沙多暑燠。为号为名窃自殊，闻所未闻颇由陆。高皇侧子重赐书，老夫故臣仍拜伏。两贤不并雄不俱，去黄去左如故屋。四十九年抱孙居，九十三岁传家族。自胡及兴守汉条，樛后内通将内属。吕嘉杀使路杨来，九郡初开南海幅。吁嗟粤吏尔何人，提封万里尽南澳。东西威令及闽瓯，蛮夷大长胥臣仆。称帝自娱虽似蛙，犹胜中原苦竞鹿。
附南越五主二首·其二
作者：郭之奇
朝代：明

兴王远虑繇任尉，背汉阴谋自吕嘉。因时割据凭抢攘，万里提封赖远遐。南天声教奚堪阻，岭服文明莫漫遮。岂有百年更化日，卧榻长容椎髻哗。三窟何当留狡兔，一朝谁恃逞蛮蜗。攻王杀使楼船入，珠海丹崖起乱霞。赵宗吕族同灰烬，倾国终应反灭家。独怜樛氏怀私计，鏦矛无力断长蛇。颇似当年挑越衅，空教肝脑蔽长沙。一样司晨归二牝，开端酿祸并堪嗟。
附南越五主二首稽古篇止于秦汉唐以下先以诗述其概六首·其一
作者：郭之奇
朝代：明
体裁：乐府曲辞

稽古劳劳集众闻，书今犹自有同文。典坟丘索归秦火，汉晋隋唐及宋君。冰鉴时悬千载并，元龟频灼万殊分。六朝五代皆馀闰，那许辽金作小群。
附后蜀二主
作者：郭之奇
朝代：明

蜀山开国何茫然，尔来四万八千年。丛蚕已逝俾明死，力士初通秦塞烟。石门剑阁天虽险，栈道钩梯地可连。刘禅早失阴平路，李势葭萌复自颠。画红楼下非前府，濯锦江头变雪鋋。碎首元功馀血洒，号呼士卒万声喧。呫嗫门人终节度，多谋国婿始乘传。谁使知祥成翼虎，亦繇董氏作丛鹯。进奏官还陈腹诏，董门既族孟门全。一般逆罪分刑典，东西从此怨雠缠。鸡踪反戟狐狼灭，马捶遥挥兔窟全。牙兵尽作诸冲队，墨制新从五镇宣。九旒殊锡何须赐，半载虚称谬握乾。六臣受遗谁堪倚，七宝妆成百器奸。北汉蜡丸书已漏，李家降表墨犹鲜。自方诸葛人何在，望帝终教作杜鹃。
附吴四主
作者：郭之奇
朝代：明

函匕惟堪诳瞽聋，握刀谁肯事妖凶。昏惑高骈应坎瘗，幻邪张吕自亡躬。虽呙数魔谢淮海，已教锋镝尽疲癃。沟渎横尸朝岸黑，市坊流血午街红。庐州刺史杨行密，摧毕驱秦若转蓬。缟素兴哀师壮直，广陵安坐挫群雄。孙儒十倍销冥雨，庞葛馀骑化冷风。珍重御衣劳谕使，独资都统讨全忠。罢兵必俟长安返，制敕时依紫极同。国憝未除身乃逝，传家无子恨奚穷。三十六英能遗几，左右双牙总伏戎。始闻铁挝称兵谏，卒令毬场坠冶弓。逆名反令他人受，军府仍归一手中。可怜执帽烦苍鹘，漫许仙衣入让宫。称制改元非本意，思玄传位岂繇衷。毕竟杨花飘李下，空馀义祖属徐翁。受禅老臣真异质，当年何因养螟虫。
附吴越五主
作者：郭之奇
朝代：明

钱镠肇迹繇石镜，能取越州应授杭。后楼兵变奔周宝，义胜谣成帝董昌。四月山禽称鸑鷟，痴心兔子上金床。开门节度陈师谏，闭门天子愧还乡。延恩数语堪悬日，逆首传京未缺斨。两镇既兼图保障，一楼十步几周防。所畏淮南真外敌，岂虞武勇动萧墙。廿年金鼓鱼龙跃，三纪休和黎庶康。已闻万弩驱潮水，又见长堤捍石塘。圆枕惊魂宵尚惕，粉盘记事昼宁忘。八十黄眉天下帅，累朝玉册越吴王。舒国全凭田氏婿，承家允属令公良。元璙对泣知忠顺，诸将捐仇洗肺肠。银鹿坐儿传马帐，嘉禾复税诵钱仓。雁次偶遭牛刽阨，鸰原卒止阏沉铓。筑宫治圃兄娱悦，省赋轻徭共垦荒。屯师境上俟周命，修贡庭中焚宋香。礼贤居宅誇荆汉，淮海分封耀蜀唐。所负千秋惟一事，不从罗隐讨朱梁。低头事贼羞终古，虽守蜗封亦槛羊。
附岐二主
作者：郭之奇
朝代：明

扈跸都头宋文通，赐姓安知异典隆。三贼臣魁过瑜建，夺天子罪次全忠。衰残行法法安在，壮盛加恩恩屡穷。辞章不逊何须责，皋驿陈兵实首戎。杜尉衔冤纾主难，李韦溅血使朝空。城头尚父恭何甚，天下痴人恶共蒙。一劳永逸时亟失，二难五危从此终。河东旆反仍翔凤，汴梁鼓震散飞鸿。天祐虚名虽袭故，蜀吴会檄果谁同。新唐改步优耆旧，季父藩臣大国崇。岐邠稍复耕耘政，陇蜀微销苦战埄。遮道馀民留嗣子，军府仍傍故王宫。局促辕驹奚足数，当年何德可流风。五代世家羞并纪，且从杂传附时雄。
附成三主汉二主
作者：郭之奇
朝代：明

民向其利果何如，巴西得众踵陈施。赵廞谋窟张牙爪，罗尚为丛迫众离。始难特流终继殒，前军英武始承基。七章立法标成李，天地何繇有太师。执板迎门空礼下，思兄易子反相夷。岂知仁嗣翻为戾，吴光肠炙乃逢期。成运将终忽改汉，汉王窃帝倚前资。举国称藩违夙誓，数年天子仍自为。漫劳龚壮勤封事，谁省应璩托讽诗。可怜处士伤心绪，积岁难伸忠孝思。李势叩头真善俯，袁乔拔剑已登陴。颇疑妖异长生子，橐首成都谁实贻。助逆安能希漏网，传家岂得废忠规。略阳归义须臾变，哲话惟存龚杜辞。
附更始盆子
作者：郭之奇
朝代：明

王郎因势驱乌合，盆子惊啼向赤眉。民心歌汉虽有日，神器岂教庸物司。戴侯曾孙曰更始，平林兵中实始基。流汗无言空割席，酣歌委柄日行私。灶下中郎多冗阘，烂羊关内几参差。元元扣心更思莽，天下纷纷此一时。慷慨伯升还受螫，独居武信泪潜滋。冠帻妇衣真可笑，苟非司隶表前仪。察能黜否除苛政，喜心谁使泪翻垂。火德重兴繇白水，长安已破曾孙死。不死来归有盆子，投戈解甲齐熊耳。羊头羊胃何堪拟，淮阳诸息亦侯矣。
附楚六主
作者：郭之奇
朝代：明

楚殷霸业由高郁，龙酿司马总前驱。岭北胥平摧粤汉，荆南屡挫压淮吴。四面行营归统督，东南商旅辏江湖。上将府开左右属，尚书令守历朝符。旧臣宿将虽堪恃，一国三公自可虞。莫道咋人惟猘子，且看争栈是群驹。鸡臛数盘难卒饱，雁行一弟转为癯。竹门草屋终忧死，徙邑辞封讵免屠。五千铜柱溪州立，十万丹砂天策涂。金宝香龙时柱抱，银鎗年少日庭趋。莫讶财多官立拜，但教田在谷宜输。献珍甫得都元帅，军政奚堪属稚懦。伏波华胄休遥羡，景升诸犬尽皆奴。鬼像楼居犹怒目，石人袖血每模糊。赴井贤闺虚苦口，发疽难弟枉捐躯。首面家奴应踵剉，长柯挥使反操殳。六纪仇邻称诏至，千宗聚哭向谁呼。可怜前后忠谋士，生死衔悲一恨俱。西山欲老何繇遂，降状为儿几叹吁。抚膺大恸人安在，祠剑空悬鲜遗孤。
附汉四主赵一主后赵六主魏冉闵
作者：郭之奇
朝代：明

五胡首难繇元海，流祸中原三百载。元海安能为祸媒，晋武贻谋自贻痗。八王相肉更相屠，五部还帅空相待。左国为都气类成，雒长已入中原改。聪曜横行孰可当，为汉为赵终为儡。青衣执盖万年羞，胡雏执曜真磊磊。本从光鹿求并驱，岂知族虎方饥馁。灭赵终归故晋人，天纵天骄天必悔。古来逆叛皆巨恶，靳冉除戎宜薄罪。长男少女刘莫留，三十八孙石堪醢。胡不乱华胡不亡，天将灭胡亦胡诒。举目山河思厉阶，渊聪勒虎今何在。
附蜀二主
作者：郭之奇
朝代：明

当年屠贩五都雄，幸依阉子近宸枫。负玺从行当断栈，控马驰烟出焰中。尔能舒膝为君枕，易块涓人讵许同。爪牙谁弃资毛翮，翻忧延虎入蚕丛。利州已刺溪酋合，髡发长驱沃野空。请帅于朝真独见，因人之味岂难攻。阃外专诛无假父，马前泣跪去韦公。罪人斯得军威振，大势方操众丑穷。七条已布招安寨，三峡旋开剑阁通。梓邛次第归圆幅，秦陇苍茫罢远埄。承制初分玉垒墨，画楼时映锦江红。称臣莫便因朝改，为恶何甘与贼同。故事粗依前代举，典章犹是有唐风。全节虽然惭克用，偏安或使扼全忠。可怜嗣子徒酣梦，绵竹须臾似转蓬。连营涕泣人何在，空教乳臭独当戎。
附西凉三主南凉三主北凉二主附段业
作者：郭之奇
朝代：明

九州名域夷污七，五岳神山狄秽三。此言百代留孤愤，召陵城濮岂徒谈。何事燉煌空守兔，亦缘西地久如蚕。十郡三河仍左衽，子歆一蹶委前担。南北二凉皆丑类，乘时蹈隙逞饕贪。秃发犹知崇友让，奇才英器表凉南。造时不竞归乞伏，虎台兄妹未全憨。沮渠阴狡真无二，杀兄残主遂耽耽。身安牖下诚多倖，女妾男臣心自甘。天道应须还旧德，李花随地绕缨簪。中原王气难久散，重关百二启秦函。除凶雪耻人终出，始为千年洗众惭。
附西夏十主
作者：郭之奇
朝代：明

夏于中国弹丸尔，传世十君亦有以。入朝归土繇保忠，地斤泽走诸戎迩。银州观察漫相羁，朝为赐赵暮为李。衣锦之人独厌兵，每念国恩深戒子。子图王伯祖为名，英雄之主何锦绮。环庆保安随意侵，塞门诸砦亡坚垒。银泥家鸽众盘飞，好水川兵多坠死。削官削姓岂堪惩，称帝称王终莫止。心寒胆破繇范韩，更名受册从兹始。相传累叶作咸宾，秉常为厉仍消弭。辽宋逡巡日避金，中原云扰无停晷。蕞尔西方绝塞尘，享年逾百真乔梓。声罪犹闻遵顼师，戎人反抱华人耻。灭国虽归蒙古胡，编年莫附辽金史。
附辽九主
作者：郭之奇
朝代：明

契丹始自幽州侵，石晋称臣祸古今。孙饭未知何所啖，帝羓已在杀胡林。周宗薄伐关南复，宋祖销兵燕蓟沉。景贤相继开辽国，隆绪长驱向德深。澶盟全倚寇莱力，报聘重烦富郑心。南北休肩逾百载，重熙清宁果嗣音。延僖不竞辽乃蹙，女真满万孰能禁。夹山天祚亡宾铁，黑水完颜号白金。纵使六州归宋室，空城惟见绿云阴。
附金十主
作者：郭之奇
朝代：明

阿骨打取阿疏城，按出虎源金号成。混江赭马随鞭指，朔土黄龙次第平。山北谁容辽假息，南侵岂俟宋渝盟。乞买方图分道入，徽钦已驾北辕行。立楚立齐仍册宋，熙炀继暴岂能撄。吴山立马人何在，乌禄来燕众始生。自璟及珣根渐拨，沙虎翻来铁木旌。三十七辆和林道，五百馀人血泪盈。当年宋室何如此，守绪辞汴合禁声。蔡州枉就承麟烬，黑水空辜负马名。
附闽五主殷一主
作者：郭之奇
朝代：明

审知留后繇潮始，潮虽盗贼使民宜。四门学建来千士，百货泉通集众离。仁义侯存国可窃，友于弟及政堪为。威军节度洵威武，白马三郎果白眉。从兹以下休更仆，景升豚犬并堪悲。紫宸白梃仍交续，老兄虽逝子阴施。九龙帐里栖金凤，一叶沟前放国师。宝皇晶殿方增美，春燕梧村忽共隳。瓦砾人来重肆虐，建州兵盛反相夷。三山独畏陈人宝，建水愁闻杨剥皮。沉阏干戈谁实解，蜗蛮触斗总俱糜。难弟难兄终若此，归唐归越又奚疑。朱连卓李成何事，空为戎首自横尸。
附陈楚西楚陈王胜
作者：郭之奇
朝代：明

首发难起于陈涉，辍耕陇上图大业。处燕宁知飞鹄心，鸣狐始向奔麋猎。渔阳戍者众思同，大泽盟坛群意协。王侯将相果繇人，赵齐燕魏皆踵接。三秦崩瓦日纷飞，百二重关秋一叶。五月沉沉叹夥颐，千年除暴光烨烨。
附隗嚣公孙述
作者：郭之奇
朝代：明

季孟假神纠众族，子阳木偶修边幅。天水将军益州牧，始皆应汉如伯叔。误疑一姓不再兴，妄比天下十逐鹿。鼎非吴魏强分三，国异楚齐俱毕六。帝王有真人非敌，英雄觉悟天永禄。何须苦恨符高言，且欲终违王命录。秦尉时殊莫漫希，井蛙世并应齐伏。未能旗鼓更相当，自合低头姑陆陆。岂知四海万民同，度外终难二子独。那许丸泥塞故关，已闻聚米成新谷。西域奔亡少子束，既得陇焉复望蜀。八克天威谁敢触，一纪虚名数果促。地下相逢休痛哭，西伯西帝空惭恧。洞胸何似子衔玉，相倚相矜徒自毒。
陈五主
作者：郭之奇
朝代：明

可怜巴马蔽黄尘，夷凶剪乱遂为陈。已知同泰终危国，何事庄严又舍身。始兴王子兴劳苦，刺闺投石夜频频。妄希泰伯为三让，错认姬公乃世臣。青蒲未了安成泣，临海旋驱嗣主轮。独值齐衰能启土，始逢周盛复逡巡。云龙门外空焚锦，玉树庭中竞乐春。三阁花容谁比艳，平湖草色忽开堙。天子寺奴应可献，宫英文狎岂相颦。一朝王气归眢井，留得新声感后人。
陈子仪初入都相过小酌是刻得雨
作者：郭之奇
朝代：明

春风别后满秋思，在水苍蒹五度丝。忽报音容欢执手，顿忘主客急衔卮。行云旧是樽前物，快雨初倾酒下时。君去屋梁颜色照，更生明月欲催诗。
除夕二首
作者：郭之奇
朝代：明

平分两岁一宵中，愿得驱邪五尺筒。旅灶何劳虚耗照，国傩应见害除终。丰年鱼梦因三雪，阳日庚鸣俟晓风。坐守椒盘孤致祝，伫看簇律太皞同。寒灯守岁客相宜，不打灰堆不卖痴。禳厌聪明刬旧误，粪除口舌待新禧。天街火静沉香夜，邻舍声喧爆竹时。自向冰池呵冻管，何须暖热一盆吹。
除夕二首·其一
作者：郭之奇
朝代：明

平分两岁一宵中，愿得驱邪五尺筒。旅灶何劳虚耗照，国傩应见害除终。丰年鱼梦因三雪，阳日庚鸣俟晓风。坐守椒盘孤致祝，伫看簇律太皞同。
除夕二首·其二
作者：郭之奇
朝代：明

寒灯守岁客相宜，不打灰堆不卖痴。禳厌聪明刬旧误，粪除口舌待新禧。天街火静沉香夜，邻舍声喧爆竹时。自向冰池呵冻管，何须暖热一盆吹。
除夕前一日立春
作者：郭之奇
朝代：明

家园春满百花先，旅馆春来冻柳边。淑气初从皞帝转，寒威犹向土牛牵。为留一腊归残岁，却换三冬作旧年。此际相逢如故友，乡怀细语白云前。看春北地见花难，把酒因人作菜盘。剪出宫枝誇綵燕，移来幡胜愧郎官。时当水木互乘代，律动葭莩异暖寒。周史多年空故事，汉书何日涣新观。
除夕前一日立春·其一
作者：郭之奇
朝代：明

家园春满百花先，旅馆春来冻柳边。淑气初从皞帝转，寒威犹向土牛牵。为留一腊归残岁，却换三冬作旧年。此际相逢如故友，乡怀细语白云前。
除夕前一日立春·其二
作者：郭之奇
朝代：明

看春北地见花难，把酒因人作菜盘。剪出宫枝誇綵燕，移来幡胜愧郎官。时当水木互乘代，律动葭莩异暖寒。周史多年空故事，汉书何日涣新观。
除夕同林太常蔡孝廉集民部夏力庸处归来独成
作者：郭之奇
朝代：明

夏君设酒当除夜，相逢总是客同舍。七千里外得四人，三百六旬尽一斝。游人莫作岁暮悲，天工此日暂相假。犹有亲友共呼欢，向须契阔独嗟讶。愧余当歌不能放，悲余当酒不能下。绿樽华发两相催，烛光星烂复交射。久坐共听漏声稀，归来惟有霜风迓。呼奚独掩小柴扉，寂寥灯前泪参差。
除夕晚眺二首
作者：郭之奇
朝代：明

水色迷茫切太虚，春风初拂转潇疏。凭他翠竹时相舞，赖尔青山日自如。万里烟光归大壑，一泓清影付幽居。天涯云物今如此，不是羁人眼倦舒。日月相穷引岁除，古今元会复何如。时光有意同消息，物象何心自卷舒。举目新亭依故国，伤心流水向归墟。独怜千载逢新甲，尚许三冬一夜馀。
除夕晚眺二首·其一
作者：郭之奇
朝代：明

水色迷茫切太虚，春风初拂转潇疏。凭他翠竹时相舞，赖尔青山日自如。万里烟光归大壑，一泓清影付幽居。天涯云物今如此，不是羁人眼倦舒。
除夕晚眺二首·其二
作者：郭之奇
朝代：明

日月相穷引岁除，古今元会复何如。时光有意同消息，物象何心自卷舒。举目新亭依故国，伤心流水向归墟。独怜千载逢新甲，尚许三冬一夜馀。
除夕雨
作者：郭之奇
朝代：明

残年忽使暮云遮，岁雨萧萧送晚华。颇忆香街闻爆竹，愧无彩笔颂椒花。和同已觉联天地，优渥仍看尽迩遐。自是皇仁东渐海，波臣万里沐恩赊。
除日立春
作者：郭之奇
朝代：明

年芳推旧色，物象予朝暾。春及徒生望，地偏孰与言。时来皆岁德，身在总君恩。遮莫千山里，亦云我位存。
除草
作者：郭之奇
朝代：明

未必愁心减，应求刺眼稀。安能需雨蔓，复使怨人归。逼处真而罪，芟除莫我非。前山无数碧，相对岂无违。
陪祀昭陵
作者：郭之奇
朝代：明

霜露秋思肃，林峦暮色封。苍玄归化迹，丹紫变深峰。瑞蔼环弓剑，灵扃闭鼓钟。萧萧悽怆夜，奔走向楸松。
隋四主
作者：郭之奇
朝代：明

六茹秉政假黄钺，身骑虎背噬黑獭。龙首山头玄象昭，朱雀门前王气剟。江东三百中原合，曙星一旦光天豁。南北从兹定一尊，周灭陈倾难再割。兼国依稀嬴政齐，传家亦与亡胡埒。诗书毁弃独刑名，密网严科那许脱。杀人庭殿法奚为，囚子东宫根自拨。大事何堪付畜生，八荒已任阿摩挞。侈心逸志日悠悠，春渠秋海时活活。普天同怨尽予仇，御衣溅血谁相抹。为侗为侑总虚名，布席礼佛空哀怛。我闻以力服人者，前秦后隋同衣钵。虐我繇来必众仇，殴民岂得逃天夺。古往今来共一轮，此兴彼丧休嗟咄。
雄邑署中夜坐得月
作者：郭之奇
朝代：明

万里今宵尺五天，深更夜对不知眠。东方涌月金盆大，挹水舒华净客烟。
雄邑道中见易水愤胡马之污清流也
作者：郭之奇
朝代：明

萧萧易水表前名，叹息荆卿事未成。壮士秦廷空浪死，衣冠是日仅偷生。膻尘遂染寒风色，茄管宁知变徵声。最下流头经马饮，春来岸草尚欹倾。
集雅诗二十首 其一 许由
作者：郭之奇
朝代：明

古之清节士，箕山有遗风。允作诗歌祖，以开时世聋。日月山中有，勋华此处穷。天下虽大物，不挂之子瞳。揖让虽美德，不留之子衷。磐石尔为谁，山河自始终。嗟兹匹夫志，可傲帝王躬。千载听其言，白云动虚空。
集雅诗二十首 其七 东方朔
作者：郭之奇
朝代：明

与道相从者，仙圣随肩踵。入世无常家，玩世非一种。深思众妙门，且绝群心陇。韬精赴玉庭，放志依垂拱。虽复就威仪，安知有辱宠。胸前五岳浮，牙后十洲涌。此外安足言，其中所独奉。东方尔何人，百代闻风踊。
集雅诗二十首 其三 箕子
作者：郭之奇
朝代：明

于戏白马客，已罢玄王鞚。哀哉剖心人，墓石烦周砻。颇疑披发子，信宿从殷众。酸风出故墟，秋黍伤心动。哭泣总非宜，悲歌隐馀恸。凄凄麦秀词，有泪无声送。歌声百世存，存兹亡国痛。三仁共一歌，彼狡终如梦。
集雅诗二十首 其九 孔融
作者：郭之奇
朝代：明

昂昂累世士，秉志值飘飖。榆日光濛汜，秋天鸷鹗雕。繇其严气性，将以戢奸骄。所欲驾夷齐，呈身于乱朝。吕望尚不希，岂为篡子招。奖进无虚日，匡扶意颇昭。公存炎鼎立，公亡赤帝销。鲁国真男子，其人在九霄。
集雅诗二十首 其二 伯夷
作者：郭之奇
朝代：明

不能不征诛，时至天人动。亦惟禅继穷，以开时日曚。南巢尚有惭，牧野何倥偬。未闻扣马言，仁孝谁相董。吁嗟虞夏没，宇宙同昏懵。绵绵孤竹留，郁郁西薇蓊。首阳分寸地，独为三纲总。东海自鹰扬，西山自巃嵷。
集雅诗二十首 其二十 范镇
作者：郭之奇
朝代：明

如山范景仁，确乎不可拔。廷争万乘前，龙鳞日几捋。至言金石贯，浩气鬼神夺。国本建诸初，庙名正其末。两朝社稷尊，众议资裁割。南士起纷更，嚣陵出禁闼。忠爱何所容，歌吟空自豁。银青再辞荣，党碑非预脱。
集雅诗二十首 其五 屈原
作者：郭之奇
朝代：明

博闻强志者，此惟天地腹。国人莫我知，乃以骚当哭。谁解泽丘弦，仍取嶰溪竹。流悲二千年，尽染灵均牍。骚留日月悬，骚没古今覆。孤臣抆泪吟，放子闻声蹙。是以君子心，时开大雅目。流涕想其人，痛饮安能读。
集雅诗二十首 其八 苏武
作者：郭之奇
朝代：明

曾经十九年，汉节胡沙壅。魂销幽窖深，泪浥旃旄重。岂知陵继律，同彼蛮夷从。虽生何面目，是以生不用。空馀北海上，雨雪洪飧饔。羝乳方自怜，雁足谁相纵。天留节士名，名成降虏诵。吁嗟录别词，未妨苏李共。
集雅诗二十首 其六 贾谊
作者：郭之奇
朝代：明

汉庭来雒少，宣室动馀丰。琅琅礼乐器，苍璧间璜琮。酬知长太息，尽出治安胸。诸臣微不足，帝欲敛其锋。长沙非赐玦，怀沙岂堪从。如何终哭泣，以继汨罗踪。千年悲屈贾，独使二怀逢。空留鵩鸟赋，永作大钧镛。
集雅诗二十首 其十 诸葛亮
作者：郭之奇
朝代：明

南阳有布衣，抱膝本无欲。亦惟宁淡胸，久筹当世局。三顾入其心，三分为鼎足。古人成一事，良繇心所触。吁嗟炎鼎微，岂非隆中辱。煌煌帝室英，苦向耕庐告。感激遂驱驰，此躬安可赎。当时梁父吟，已作众思录。
集雅诗二十首 其十一 陶潜
作者：郭之奇
朝代：明

黄唐日已远，举世绝纯庞。时心相迫促，其下乃河江。独慨者谁子，高人卧北窗。作诗仍饮酒，真意总盈腔。虚室有馀韵，素襟不可双。拂衣归去来，岂为乡里降。门前五株柳，千秋处士杠。桃津如可问，人在武陵艭。
集雅诗二十首 其十七 魏野林逋
作者：郭之奇
朝代：明

陜州隐士野，杭州隐士逋。野人不求达，逋客不荣趋。野居傍东郊，逋薮结西湖。精苦诗常有，封禅书本无。野人召不起，野居天子图。逋客闻其名，逋薮山不孤。同时称二隐，百世起诸懦。如何种左谏，东西日在涂。
集雅诗二十首 其十三 宋璟
作者：郭之奇
朝代：明

当今第一人，已从卑位觉。虽迟裂脑恨，应使祸心斸。思勖何为者，远度安能捉。维风绝爱碑，宰论空龌龊。方开对伏弹，岂畏优人诼。辞冕入东都，振衣昭华岳。从兹取客卮，未烦日中濯。何必赋梅花，始见冰心邈。
集雅诗二十首 其十九 邵雍
作者：郭之奇
朝代：明

人生不满百，元会何繇睹。诸贤竞一时，先生留万古。理至见天人，虚明出宙宇。从兹叔季人，身揖鸿荒祖。龙马动光仪，畴范收全谱。萧萧安乐窝，百代图书圃。前知何以知，不向龟筮数。绝学繇心学，岂作宋儒腐。
集雅诗二十首 其十二 魏徵
作者：郭之奇
朝代：明

文贞前洗马，青宫若系麭。灰心辞禁血，改意投漆胶。日月初薰沐，乾坤始馔殽。我视贞观日，真成上下交。九功应独谛，十渐岂徒譊。凭兹郁结叹，翻来妩媚嘲。亡鉴时能几，踣碑忽在坳。吁嗟田舍翁，独烦明主包。
集雅诗二十首 其十五 张九龄
作者：郭之奇
朝代：明

文献钟南纪，风度无遐迩。当其拾遗时，首标为政理。从兹媚子容，翻作有才耻。移情入中书，何心希上旨。酬恩惟尽力，力尽恩还徙。忠良是羯奴，宰相归牛李。白羽犹效思，金鉴徒褒美。岂知先见人，必俟他年使。
集雅诗二十首 其十八 范仲淹
作者：郭之奇
朝代：明

终能为己任，以先天下忧。始知真重远，果属圣贤俦。王道无偏驳，时心多怨雠。岂烦众雕琢，而作庙堂球。西儆来宵旰，公乃奋英猷。军中得老子，胸甲满延州。从兹天眷渥，十事靡中留。期月行三法，千年叹一流。
集雅诗二十首 其十六 韩愈
作者：郭之奇
朝代：明

孟轲有真传，守待明孤位。董舒溯其流，卿雄安可贰。百世起闻风，千年韩子嗣。道必原诸天，刚乃见其至。焚骨八千涂，立言三古事。如海日留声，刺潮焉足避。溪山久属韩，大小予能识。人存公亦存，公存文不坠。
集雅诗二十首 其十四 苏颋
作者：郭之奇
朝代：明

许公苫块时，诚心动日知。天子一忠臣，良繇孝子为。我观民与物，岂不自亲推。已识裁成意，应教罗织衰。及夫献替日，亦惟宽厚贻。箕裘洵国器，苏宋乃埙篪。文章虽小技，巨手必孤持。燕许如堪并，吴兢那可移。
集雅诗二十首 其四 庄周
作者：郭之奇
朝代：明

漆吏何为者，逍遥人与天。天地来胸臆，吐此玄中玄。鲲鹏心目际，蝴蝶梦魂边。当前风九万，上古春八千。我观齐物论，再读引声诠。应从函谷注，如对藐姑妍。寓言皆比兴，真响独流传。言乃诗中易，人则世外仙。
集雅诗二十首·许由
作者：郭之奇
朝代：明

古之清节士，箕山有遗风。允作诗歌祖，以开时世聋。日月山中有，勋华此处穷。天下虽大物，不挂之子瞳。揖让虽美德，不留之子衷。磐石尔为谁，山河自始终。嗟兹匹夫志，可傲帝王躬。千载听其言，白云动虚空。不能不征诛，时至天人动。亦惟禅继穷，以开时日曚。南巢尚有惭，牧野何倥偬。未闻扣马言，仁孝谁相董。吁嗟虞夏没，宇宙同昏懵。绵绵孤竹留，郁郁西薇蓊。首阳分寸地，独为三纲总。东海自鹰扬，西山自巃嵷。于戏白马客，已罢玄王鞚。哀哉剖心人，墓石烦周砻。颇疑披发子，信宿从殷众。酸风出故墟，秋黍伤心动。哭泣总非宜，悲歌隐馀恸。凄凄麦秀词，有泪无声送。歌声百世存，存兹亡国痛。三仁共一歌，彼狡终如梦。漆吏何为者，逍遥人与天。天地来胸臆，吐此玄中玄。鲲鹏心目际，蝴蝶梦魂边。当前风九万，上古春八千。我观齐物论，再读引声诠。应从函谷注，如对藐姑妍。寓言皆比兴，真响独流传。言乃诗中易，人则世外仙。博闻强志者，此惟天地腹。国人莫我知，乃以骚当哭。谁解泽丘弦，仍取嶰溪竹。流悲二千年，尽染灵均牍。骚留日月悬，骚没古今覆。孤臣抆泪吟，放子闻声蹙。是以君子心，时开大雅目。流涕想其人，痛饮安能读。汉庭来雒少，宣室动馀丰。琅琅礼乐器，苍璧间璜琮。酬知长太息，尽出治安胸。诸臣微不足，帝欲敛其锋。长沙非赐玦，怀沙岂堪从。如何终哭泣，以继汨罗踪。千年悲屈贾，独使二怀逢。空留鵩鸟赋，永作大钧镛。与道相从者，仙圣随肩踵。入世无常家，玩世非一种。深思众妙门，且绝群心陇。韬精赴玉庭，放志依垂拱。虽复就威仪，安知有辱宠。胸前五岳浮，牙后十洲涌。此外安足言，其中所独奉。东方尔何人，百代闻风踊。曾经十九年，汉节胡沙壅。魂销幽窖深，泪浥旃旄重。岂知陵继律，同彼蛮夷从。虽生何面目，是以生不用。空馀北海上，雨雪洪飧饔。羝乳方自怜，雁足谁相纵。天留节士名，名成降虏诵。吁嗟录别词，未妨苏李共。昂昂累世士，秉志值飘飖。榆日光濛汜，秋天鸷鹗雕。繇其严气性，将以戢奸骄。所欲驾夷齐，呈身于乱朝。吕望尚不希，岂为篡子招。奖进无虚日，匡扶意颇昭。公存炎鼎立，公亡赤帝销。鲁国真男子，其人在九霄。南阳有布衣，抱膝本无欲。亦惟宁淡胸，久筹当世局。三顾入其心，三分为鼎足。古人成一事，良繇心所触。吁嗟炎鼎微，岂非隆中辱。煌煌帝室英，苦向耕庐告。感激遂驱驰，此躬安可赎。当时梁父吟，已作众思录。黄唐日已远，举世绝纯庞。时心相迫促，其下乃河江。独慨者谁子，高人卧北窗。作诗仍饮酒，真意总盈腔。虚室有馀韵，素襟不可双。拂衣归去来，岂为乡里降。门前五株柳，千秋处士杠。桃津如可问，人在武陵艭。文贞前洗马，青宫若系麭。灰心辞禁血，改意投漆胶。日月初薰沐，乾坤始馔殽。我视贞观日，真成上下交。九功应独谛，十渐岂徒譊。凭兹郁结叹，翻来妩媚嘲。亡鉴时能几，踣碑忽在坳。吁嗟田舍翁，独烦明主包。当今第一人，已从卑位觉。虽迟裂脑恨，应使祸心斸。思勖何为者，远度安能捉。维风绝爱碑，宰论空龌龊。方开对伏弹，岂畏优人诼。辞冕入东都，振衣昭华岳。从兹取客卮，未烦日中濯。何必赋梅花，始见冰心邈。许公苫块时，诚心动日知。天子一忠臣，良繇孝子为。我观民与物，岂不自亲推。已识裁成意，应教罗织衰。及夫献替日，亦惟宽厚贻。箕裘洵国器，苏宋乃埙篪。文章虽小技，巨手必孤持。燕许如堪并，吴兢那可移。文献钟南纪，风度无遐迩。当其拾遗时，首标为政理。从兹媚子容，翻作有才耻。移情入中书，何心希上旨。酬恩惟尽力，力尽恩还徙。忠良是羯奴，宰相归牛李。白羽犹效思，金鉴徒褒美。岂知先见人，必俟他年使。孟轲有真传，守待明孤位。董舒溯其流，卿雄安可贰。百世起闻风，千年韩子嗣。道必原诸天，刚乃见其至。焚骨八千涂，立言三古事。如海日留声，刺潮焉足避。溪山久属韩，大小予能识。人存公亦存，公存文不坠。陜州隐士野，杭州隐士逋。野人不求达，逋客不荣趋。野居傍东郊，逋薮结西湖。精苦诗常有，封禅书本无。野人召不起，野居天子图。逋客闻其名，逋薮山不孤。同时称二隐，百世起诸懦。如何种左谏，东西日在涂。终能为己任，以先天下忧。始知真重远，果属圣贤俦。王道无偏驳，时心多怨雠。岂烦众雕琢，而作庙堂球。西儆来宵旰，公乃奋英猷。军中得老子，胸甲满延州。从兹天眷渥，十事靡中留。期月行三法，千年叹一流。人生不满百，元会何繇睹。诸贤竞一时，先生留万古。理至见天人，虚明出宙宇。从兹叔季人，身揖鸿荒祖。龙马动光仪，畴范收全谱。萧萧安乐窝，百代图书圃。前知何以知，不向龟筮数。绝学繇心学，岂作宋儒腐。如山范景仁，确乎不可拔。廷争万乘前，龙鳞日几捋。至言金石贯，浩气鬼神夺。国本建诸初，庙名正其末。两朝社稷尊，众议资裁割。南士起纷更，嚣陵出禁闼。忠爱何所容，歌吟空自豁。银青再辞荣，党碑非预脱。
雨发雩都
作者：郭之奇
朝代：明

两部蛙吹破雨宵，数声鸟语乱风朝。水浮芳麓青衫湿，云出幽峰翠黛描。聊倩溪回传景受，但闻滩涩费情调。汀烟极目行人断，何处乡愁向我挑。
雨后
作者：郭之奇
朝代：明

竹舍延初旭，荆扉聚晓烟。花光零雨后，春色褪风前。即见今谁语，所思旧独怜。吾将心问口，时亦谓之然。
雨后得梅花一枝赋得梅花满枝空断肠
作者：郭之奇
朝代：明

肠断一枝雨后梅，为谁传信此中来。幽香乍惹羁魂忆，冷艳初迎倦眼开。忽漫离群休懊恨，若为依我共徘徊。孤山处士真堪友，懒向时花复占魁。
雨后春归招杨承之小酌待月作留春诗五绝三月十七日也
作者：郭之奇
朝代：明

青帝长门尽日幽，烟光欲去倩人留。不妨春月平分夏，所畏花时忽近秋。一榻经时尘易满，角巾折雨兴难无。科头尽日愁春尽，满眼酤来为尔酤。雕虫小技尔犹烦，宝剑雄篇我自存。白酒床头初发瓮，苍苔屐齿速临门。白眼看人休太憨，青春去我未全甘。只宜花下吟诗醉，时向樽前纵酒谈。红芳欲尽绿空肥，几度风前护落菲。明月为人犹夜满，青春谁伴此时归。
雨后春归招杨承之小酌待月作留春诗五绝三月十七日也·其一
作者：郭之奇
朝代：明

青帝长门尽日幽，烟光欲去倩人留。不妨春月平分夏，所畏花时忽近秋。
雨后春归招杨承之小酌待月作留春诗五绝三月十七日也·其三
作者：郭之奇
朝代：明

雕虫小技尔犹烦，宝剑雄篇我自存。白酒床头初发瓮，苍苔屐齿速临门。
雨后春归招杨承之小酌待月作留春诗五绝三月十七日也·其二
作者：郭之奇
朝代：明

一榻经时尘易满，角巾折雨兴难无。科头尽日愁春尽，满眼酤来为尔酤。
雨后春归招杨承之小酌待月作留春诗五绝三月十七日也·其五
作者：郭之奇
朝代：明

红芳欲尽绿空肥，几度风前护落菲。明月为人犹夜满，青春谁伴此时归。
雨后春归招杨承之小酌待月作留春诗五绝三月十七日也·其四
作者：郭之奇
朝代：明

白眼看人休太憨，青春去我未全甘。只宜花下吟诗醉，时向樽前纵酒谈。
雨后晓发夹沟驿
作者：郭之奇
朝代：明

云轻龙意倦，雨宿鸟声阑。晓袖浮芳润，轻蹄印草乾。尘光愁欲放，曙色幸犹跚。望里青梅落，应为渴者酸。
雨后望山上白云
作者：郭之奇
朝代：明
体裁：古风

玉女窥窗下，隐隐驷虬御。蜷局碧苍间，清风时飞翥。窈谷恣周流，幽泉翛察著。岩灵驰缤纷，俛仰环所居。登览未许同，娭光微相觑。绵杳挹素华，烟颜坐以除。
雨后望山上白云
作者：郭之奇
朝代：明

雨过山自容，白云于焉助。明没秘中峰，引入青冥去。玉女窥窗下，隐隐驷虬御。蜷局碧苍间，清风时飞翥。窈谷恣周流，幽泉翛察著。岩灵驰缤纷，俛仰环所居。登览未许同，娭光微相觑。绵杳挹素华，烟颜坐以除。
雨夜古思
作者：郭之奇
朝代：明

潇潇风雨夜，思古复思今。姚姒生何远，黄农没已深。鸡鸣君子意，牛角大臣心。侧枕依寒漏，商歌那可寻。
雨宿
作者：郭之奇
朝代：明

孤吟明独对，耳目作生涯。雨宿闻啼鸟，风前中落花。无营春愿足，即事晓因加。静色烟光外，幽情欲共遐。晓寂堪无虑，所思忽复长。拙愁因景逼，痴懒怪时忙。个个啼莺怨，双双舞蝶狂。撩情若在酒，凭此醉春光。
雨宿
作者：郭之奇
朝代：明

雨宿花光重，风浮草色轻。转添莺欲语，更觉柳摇情。碧野真如洗，烟林复与清。欣欣群物意，相对愧劳生。
雨宿·其一
作者：郭之奇
朝代：明

孤吟明独对，耳目作生涯。雨宿闻啼鸟，风前中落花。无营春愿足，即事晓因加。静色烟光外，幽情欲共遐。
雨宿·其二
作者：郭之奇
朝代：明

晓寂堪无虑，所思忽复长。拙愁因景逼，痴懒怪时忙。个个啼莺怨，双双舞蝶狂。撩情若在酒，凭此醉春光。
雨意
作者：郭之奇
朝代：明

雨意分朝暮，山容合近遥。褰帷惟鸟见，倚轼亦云招。乍令红尘退，还疑碧草骄。长途争此刻，赢得我歌谣。
雨日李小湾宗伯召饮寅齐暮辞风舆口占为谢
作者：郭之奇
朝代：明

角巾折雨入龙门，李郭当年意可论。湿径穿青依翠幕，疏烟流润上青樽。六朝春色因君转，五岭云心以聚温。别去醇情昏霭是，舆风虽剧不惊魂。
雨次遥望彼秾削色诗以叹之
作者：郭之奇
朝代：明

眼中花尚有，天外景全虚。零落脂容减，凄清粉泪馀。每疑风柳妒，一听晓禽疏。忍气催条末，伤心抱蕊初。小青微态出，轻碧细芽舒。人在秦淮住，家依洞口居。渡江何用楫，知姓许同裾。恐失烟光去，犹留软艳挐。醉红相酝藉，新绿任吹嘘。难倚春嚬笑，故招雨吐茹。廉纤湮窈幕，迷？染低袪。远绛朝潜洗，浓芳夜稍除。大都情似泣，应使黛愁舒。此意谁堪托，销魂独向余。
雨次遥望彼秾削色诗以叹之
作者：郭之奇
朝代：明
体裁：乐府曲辞

眼中花尚有，天外景全虚。零落脂容减，凄清粉泪馀。每疑风柳妒，一听晓禽疏。忍气催条末，伤心抱蕊初。小青微态出，轻碧细芽舒。人在秦淮住，家依洞口居。渡江何用楫，知姓许同裾。恐失烟光去，犹留软艳挐。醉红相酝藉，新绿任吹嘘。难倚春嚬笑，故招雨吐茹。廉纤湮窈幕，迷�染低袪。远绛朝潜洗，浓芳夜稍除。大都情似泣，应使黛愁舒。此意谁堪托，销魂独向余。
雨泊鲟鱼村隔舟讯杨承之·癸酉北征舟中作
作者：郭之奇
朝代：明

寂寞江村处，连绵风雨时。招邀无一事，闻问各何思。玄草君成否，危言我亦为。消閒差此胜，分手共成诗。
雨过隘岭口占
作者：郭之奇
朝代：明

细雨千山内，轻云万木坰。钩连从灭没，屈折落青冥。仰胁舒心目，交襟抱影形。藏身真隘岭，何处是前汀。
雨馀望初月
作者：郭之奇
朝代：明

初月遇高岑，微光那可寻。雨馀垂澹潋，松杪挹清深。窈谷虚无外，空庭物象沉。且留来夜色，暂许白云阴。
雩都山行
作者：郭之奇
朝代：明

秋嶂青无几，合色始纷纭。积爽招遥黛，含凄散窈云。浅深环径别，阴霁百峰分。日暮孤村见，疏篱已落曛。
雩都登舟
作者：郭之奇
朝代：明

山色还依袖，棹歌已入桅。家从云岭去，人向雪江来。暮霭千林出，寒烟一抹开。离心迷近远，望眼正徘徊。
雩都登舟
作者：郭之奇
朝代：明
体裁：五言律诗

山色还依袖，棹歌已入桅。暮霭千林出，寒烟一抹开。离心迷近远，望眼正徘徊。
雪后杨荆岫见投近藁走笔代柬
作者：郭之奇
朝代：明

窗前雪艳几徘徊，宝玉临门气欲来。古鼎敲云初见色，春风吹出绿光开。
雪夜独坐
作者：郭之奇
朝代：明
体裁：五言律诗

渐促梅魂放，先招竹响迎。回风千里白，寒夜一冬清。视尔如堪语，飕飕向我鸣。
雪夜独坐
作者：郭之奇
朝代：明

漫天疑舞絮，入地总冰霙。渐促梅魂放，先招竹响迎。回风千里白，寒夜一冬清。视尔如堪语，飕飕向我鸣。
雪诗六首义取六出 其一 十九夜初闻雪
作者：郭之奇
朝代：明

雪俟春来至，寒依腊在生。颇疑阳气软，转令客心惊。狂吹无晓夜，弥月滞阴成。薄暮飞玄雾，深宵散玉霙。斜飞穿瓦入，横洒拂窗鸣。拂窗仍拂耳，穿瓦更穿情。冷韵多哀响，凄音尽苦声。谁念悲歌者，微光傍短檠。无衣供卒岁，敝缊抱孤贞。所恃盈腔热，且同霜漏清。
雪诗六首义取六出 其三 忆金台
作者：郭之奇
朝代：明

忆昔金台北，骊珠洒凤楼。鹓鹭千行肃，晶光灿晓旒。香烟携满袖，归辔染鹴裘。遥望如冰署，金马化银鞦。玉堂人似玉，藜火倍清幽。兴酣时落笔，诗成百象浮。神霄容点缀，昆圃恣搜求。自疑人世里，举目尽瑶丘。岂虞星物变，风景日飕飕。沦落今如此，何处想瀛洲。
雪诗六首义取六出 其二 二十早初见雪
作者：郭之奇
朝代：明

自怜羁馆庭，不见梅和柳。何处引春容，忽向寒空走。风树绕檐飞，天花随地有。嗟兹六出形，二纪相违久。南州嘉炎德，西桂千林黝。岂因寒意薄，欲使繁阴厚。偶当残岁馀，见尔初春后。谁分万点珠，乱撒千山首。虢国洗朝颜，湘娥挥素手。颇疑春露凝，独许冰怀受。
雪诗六首义取六出 其五 天花假
作者：郭之奇
朝代：明

朔气倚南州，凉风苏瘴野。繁阴作意凝，寒光流欲下。素帐启银阊，珠鞍行白马。云鬃数点倾，介树千林惹。切玉满遥空，分晶及漏瓦。冷韵压梅低，琅音逾竹泻。自怜幽馆客，谁令天花假。凄清动晓神，飒沓多潇洒。举首忽穿眸，沾襟独盈把。此时同对人，谁是冰心者。
雪诗六首义取六出 其六 春光贳
作者：郭之奇
朝代：明

青帝甫相临，阆风引朝驾。几行玉辂分，一片瑶辉射。珠源万斛倾，银汉九天泻。偶同湘竹斑，独使幽丛借。松高意愈清，草细烟堪藉。月洞转婵娟，星岩明晓夜。如露久胚凝，为冰初碾砑。寒深欲闭阳，气薄仍销化。始知太皞心，微许春光贳。且从群吠忙，岂令骚人骂。
雪诗六首义取六出 其四 忆烟舟
作者：郭之奇
朝代：明

忆昔烟水舟，冷艳飞寒翼。风絮舞空来，江花岂尽极。昨疑雒浦神，解佩凌波拭。或是鲛人珠，持绡沾晓臆。如练复如丝，潇湘裙几幅。娥娥出素颜，皎皎光南国。人居白玉楼，心贮冰壶侧。霜浮云外峰，粉坠千林饰。何年物象移，几度狼烽塞。回首一凄然，江山宁旧色。
雪诗六首义取六出·十九夜初闻雪
作者：郭之奇
朝代：明

雪俟春来至，寒依腊在生。颇疑阳气软，转令客心惊。狂吹无晓夜，弥月滞阴成。薄暮飞玄雾，深宵散玉霙。斜飞穿瓦入，横洒拂窗鸣。拂窗仍拂耳，穿瓦更穿情。冷韵多哀响，凄音尽苦声。谁念悲歌者，微光傍短檠。无衣供卒岁，敝缊抱孤贞。所恃盈腔热，且同霜漏清。自怜羁馆庭，不见梅和柳。何处引春容，忽向寒空走。风树绕檐飞，天花随地有。嗟兹六出形，二纪相违久。南州嘉炎德，西桂千林黝。岂因寒意薄，欲使繁阴厚。偶当残岁馀，见尔初春后。谁分万点珠，乱撒千山首。虢国洗朝颜，湘娥挥素手。颇疑春露凝，独许冰怀受。忆昔金台北，骊珠洒凤楼。鹓鹭千行肃，晶光灿晓旒。香烟携满袖，归辔染鹴裘。遥望如冰署，金马化银鞦。玉堂人似玉，藜火倍清幽。兴酣时落笔，诗成百象浮。神霄容点缀，昆圃恣搜求。自疑人世里，举目尽瑶丘。岂虞星物变，风景日飕飕。沦落今如此，何处想瀛洲。忆昔烟水舟，冷艳飞寒翼。风絮舞空来，江花岂尽极。昨疑雒浦神，解佩凌波拭。或是鲛人珠，持绡沾晓臆。如练复如丝，潇湘裙几幅。娥娥出素颜，皎皎光南国。人居白玉楼，心贮冰壶侧。霜浮云外峰，粉坠千林饰。何年物象移，几度狼烽塞。回首一凄然，江山宁旧色。朔气倚南州，凉风苏瘴野。繁阴作意凝，寒光流欲下。素帐启银阊，珠鞍行白马。云鬃数点倾，介树千林惹。切玉满遥空，分晶及漏瓦。冷韵压梅低，琅音逾竹泻。自怜幽馆客，谁令天花假。凄清动晓神，飒沓多潇洒。举首忽穿眸，沾襟独盈把。此时同对人，谁是冰心者。青帝甫相临，阆风引朝驾。几行玉辂分，一片瑶辉射。珠源万斛倾，银汉九天泻。偶同湘竹斑，独使幽丛借。松高意愈清，草细烟堪藉。月洞转婵娟，星岩明晓夜。如露久胚凝，为冰初碾砑。寒深欲闭阳，气薄仍销化。始知太皞心，微许春光贳。且从群吠忙，岂令骚人骂。
霜降晚眺
作者：郭之奇
朝代：明

九秋悲气谁相逼，秋树秋风岂尽极。红叶阶前作意吹，白云天外何心织。寒山犹贳爽情来，落木欣依炎野侧。山有木兮木有枝，新枝可悦旧谁忆。清晓愁闻肠断声，黄花畏见空庭色。惜吾不见庭中人，频年血泪徒沾臆。身同落木几萧凄，心与寒山尝拂拭。秋意还从物象分，秋怀尽使时光得。荷衰菊盛理当然，露白葭苍人可即。稍需东月吐西华，此时再讨秋消息。
露团
作者：郭之奇
朝代：明

玉露初团入夜清，澄江如练月如晶。无边秋色随风乱，不尽山光到水明。
静夜久坐寄宋尔孚辜端敬
作者：郭之奇
朝代：明

夜沉敛客绪，息意冥所思。皓月时流照，江水清且瀰。参差檐外影，兴言故人居。故人今燕北，连镳暂相随。聚首亦何几，各有民社司。宋子敦其性，辜君迈厥施。恢恢皆远器，伯仲可同追。久探此心一，应知不世移。世情竞纷纠，慎处乃得宜。刚柔裁之心，进退观于时。余亦耽虚白，所砥日孜孜。相望非近小，贡言多切偲。孤尚如不失，千秋有共期。
韩山气象·公讳愈
作者：郭之奇
朝代：明

道心原古圣，佛骨抗时君。飞檄临潮渚，千秋仰遗文。
题为九日登塔四作皆塔诗未及九日盖所重在塔也然既已九日安可无此作以补之
作者：郭之奇
朝代：明

烟凝暮紫夕光移，秋意因高见远吹。何处风囊来舞激，翻惊羲驭在鞭箠。登临不尽今人感，眺听还多往事疑。安得淩云皆赋手，漫劳落帽共相嗤。
题双峰寺有怀石山禅师·寺旧在双山。宋末，石山移此地
作者：郭之奇
朝代：明

三百年来旧佛宫，依稀犹记石山翁。预为法界传灯钵，故入尘寰试色空。四壁人烟天蚤暮，一湾流水日西东。镜台菩树今何在，锡杖遥遥觑紫峰。
题宋尔义亦楼有序
作者：郭之奇
朝代：明
体裁：七言律诗

醉卧斯楼三月醒，是中清景梦疑经。秋容此日知尤好，葭露梧风想共泠。
题宋尔义亦楼有序
作者：郭之奇
朝代：明

醉卧斯楼三月醒，是中清景梦疑经。远招云岫千峰碧，近入棉阴一片青。恐碍烟光低翠牖，为收爽气启霞扃。秋容此日知尤好，葭露梧风想共泠。
题驿舍画屏二首
作者：郭之奇
朝代：明

柳色依山卷，楼阴傍水浮。孤舟閒啸者，于世更何求。纠蓼云中树，磷砰天外峰。柴扉堪泄泄，诗酒静相供。
题驿舍画屏二首·其一
作者：郭之奇
朝代：明

柳色依山卷，楼阴傍水浮。孤舟閒啸者，于世更何求。
题驿舍画屏二首·其二
作者：郭之奇
朝代：明
体裁：五言绝句

柴扉堪泄泄，诗酒静相供。
题驿舍画屏二首·其二
作者：郭之奇
朝代：明

纠蓼云中树，磷砰天外峰。柴扉堪泄泄，诗酒静相供。
颜延之五君咏不列山王予谓钻李子可黜也人伦之鉴何玷酒圣哉诗以补之
作者：郭之奇
朝代：明

山公日启事，未废酣啸时。流品分清浊，以酒圣贤之。饮醇俱闭口，通识若分眉。潇潇竹林子，物外表深知。
风拂
作者：郭之奇
朝代：明

独坐江风拂面迎，萦波微曳月华轻。可怜如镜初秋魄，吹落扁舟见客情。
风泊洪都何非鸣明府榼酒相贻走笔谢之
作者：郭之奇
朝代：明

滕王阁渚冲风日，南浦江头遇子晨。千顷波汪堪止浪，一方流溯巧从人。虽迟客步欣留胜，已慰荆怀复饮醇。便拟鸣榔终却望，敢云击楫是前身。
飓风行·乐府
作者：郭之奇
朝代：明

五月四日，海氛又恶。田门未高，屈闾将落。今古萧条逐逝流，云风震荡奔遥壑。一自神州澒洞来，腥尘十载遍人廓。鬼神含恨复含悽，天水相遭遂相虐。每疑康回凭怒前，或是巨鳌戴山却。人言龙伯罢纶归，我畏鸱龟曳衔跃。自朝及晡，其势愈搏。羲和倦驰，丰隆既蠖。吾不知蓱翳之胡从兮，时与飞廉而偕作。吾但忧巢处之莫支兮，安知海潮之骤躩。狂波十丈自东腾，绿岛迷冥青岫瀹。已闻盐户众为鱼，复道水军同化雀。五丝续命事如何，满月经营心不乐。所畏群生似转蓬，岂向浮居同败箨。枕畔啾啾中夜声，眼中飒飒前秋魄。前秋今夏何相络，海水天风那可度。吾又安能问水滨，海水自强人自弱。何时蹄迹去中原，居人慎莫邻蛟鳄。吾亦因之谢海若，胡为实逼处此以与海若争此涯角水风之大橐。
食
作者：郭之奇
朝代：明

曹肉终堪鄙，冯鱼那可歌。三场吃不尽，一饱又如何。
食
作者：郭之奇
朝代：明

莫歌冯客鱼，同鄙曹人肉。便作天随生，杞粮而糗菊。
饥者毙于荒而有不尽以荒毙者催科抚字当并计矣二首
作者：郭之奇
朝代：明

狗彘皆人食，衣冠半茧丝。君无尤旱魃，民已失春时。考未阳城署，都非孔距为。如何饥馑故，独使旰宵思。未易言蠲赈，庶几别旧新。用三离父子，取一足君民。经国前贤训，哀时独我陈。空谈何补切，或可助仁人。
饥者毙于荒而有不尽以荒毙者催科抚字当并计矣二首·其一
作者：郭之奇
朝代：明

狗彘皆人食，衣冠半茧丝。君无尤旱魃，民已失春时。考未阳城署，都非孔距为。如何饥馑故，独使旰宵思。
饥者毙于荒而有不尽以荒毙者催科抚字当并计矣二首·其二
作者：郭之奇
朝代：明

未易言蠲赈，庶几别旧新。用三离父子，取一足君民。经国前贤训，哀时独我陈。空谈何补切，或可助仁人。
饮王子龙斋达旦冒雨而归连日滂沱不已秋夕既七银河黯然独坐偶成遣怀书谢
作者：郭之奇
朝代：明

秋声酒后梦回初，风雨驱人自索居。虫网时飏昏树霭，萤辉忽映夜窗虚。印苔屐静孤怀滞，悬榻人遥积绪疏。欲望银河迷五色，双星云里竟何如。
饱食卒岁因之自警四首
作者：郭之奇
朝代：明

匡居能竟日，今始识閒曹。静觉餐仍素，谁云酒目劳。殷忧多若醉，嗛食少为膏。手口徒相息，心颜几忸陶。职思方岁莫，饮食视云需。怀肉曾誇剑，分羊复耻钩。饥犹存季女，饱欲死侏儒。簌簌何人者，还誇谷有无。日月将穷节，民神合聚时。鱼冰坚泽腹，蚕火照田丝。观蜡因人乐，退公或自私。作糜名口教，授粲岂徒期。谋食非君子，观颐及万民。尝思分社肉，每叹治齐醇。微术经天下，有孚视一身。饔餐馀妙理，况可付昏晨。
饱食卒岁因之自警四首·其一
作者：郭之奇
朝代：明

匡居能竟日，今始识閒曹。静觉餐仍素，谁云酒目劳。殷忧多若醉，嗛食少为膏。手口徒相息，心颜几忸陶。
饱食卒岁因之自警四首·其三
作者：郭之奇
朝代：明

日月将穷节，民神合聚时。鱼冰坚泽腹，蚕火照田丝。观蜡因人乐，退公或自私。作糜名口教，授粲岂徒期。
饱食卒岁因之自警四首·其二
作者：郭之奇
朝代：明

职思方岁莫，饮食视云需。怀肉曾誇剑，分羊复耻钩。饥犹存季女，饱欲死侏儒。簌簌何人者，还誇谷有无。
饱食卒岁因之自警四首·其四
作者：郭之奇
朝代：明

谋食非君子，观颐及万民。尝思分社肉，每叹治齐醇。微术经天下，有孚视一身。饔餐馀妙理，况可付昏晨。
馀思
作者：郭之奇
朝代：明

或歌或罢有馀思，不可如何赋远而。日月惊心成老大，风云逼眼动愁悲。人间美景当头错，山背烟容觌面欺。斗室何关终古事，此中惆怅复谁知。
首夏
作者：郭之奇
朝代：明

晨夕习幽栖，首夏变云物。幽栖历见闻，云物有伸屈。芳草尚春馀，光烟遗髣髴。移榻就前窗，预待凉薰欻。愉悦通昔怀，世心难相怫。高卧见羲皇，曲肱睨簪绂。兴言千载人，一室何沕沕。圣逸虽不同，所乐同披拂。庶几斯乐存，时开终古郁。